Grubješić: Bez napretka s Prištinom, evrointegracije neće ići brže - Izazov\nGrubješić: Bez napretka s Prištinom, evrointegracije neće ići brže\nRadio-televizija Srbije 8. decembra 2018. 14:52\nSrbija će u ponedeljak na međuvladinoj konferenciji u Briselu otvoriti dva poglavlja, iako je pripremila čak sedam pregovaračkih pozicija.\n"Dva pregovaračka poglavlja su maksimum koji smo mogli da dobijemo, sve dok ne vidimo napredak u procesu dijaloga Beograda i Prištine ", smatra Suzana Grubješić\nOčigledno je, kaže ona za Tanjug, da sve dok se ne donesu političke odluke u dijalogu Beograda i Prištine, koji potpada pod Poglavlje 35, a potom i u okviru poglavlja 23 i 24, koja obuhvataju vladavinu prava, Srbija neće moći da ubrza proces integracije.\nDodaje da je dijalog Beograda i Prištine prekinut i da je nastavak moguć ukoliko Priština povuče svoju političku odluku o povećanju carina od 100 odsto na srpske proizvode, kojom je obesmislila sopstveno članstvo u Cefta i prekršila sopstveni Sporazum o stabilizaciji i pridruživanju.\nGrubješićeva navodi da poglavlja 17 i 18, koja će biti otvorena u ponedeljak, a koja se odnose na ekonomsku i monetarnu politiku i na statistiku, nisu zahtevna, jer nemaju potrebu usklađivanja sa pravnim tekovinama EU, dok je skrining za oba poglavlja završen još 2014. godine.\n"Kada sumiramo, za pet godina od početka otvaranja pregovora do danas otvorili smo samo 16 poglavlja, manje od polovine, od 35 koliko ih ima, i privremeno su zatvorena dva poglavlja.\nDakle, pred Srbijom je dugačak put i otvaranja i zatvaranja poglavlja", primećuje Grubješićeva.\nDobro je, kaže, da proces evropskih integracija teče i postoji, ali nije dobro što EU tretira Srbiju kao Tursku, koja je jedina od zemalja kandidata koja je otvarala dva po dva poglavlja po međuvladinoj konferenciji.\n"Želim da verujem da je to jedina sličnost koju imamo i koju ćemo imati sa Turskom i ništa više od toga. Ova opaska se odnosi samo na proces evropskih integracija", kaže Grubješićeva.\nSistem ne čuva žene dovoljno od nasilja\nMUP: Uhapšene tri osobe, prevarama u privredi pribavili više od 5,6…\nViši sud: Pritvor do 30 dana osumnjičenim za zloupotrebu služenog…\nĐilas: Proces pada Vučićevog režima je krenuo i niko ga ne može…


Jovanović: Visoki predstavnik BiH u pravnom smislu više ne postoji - Glas Srpske\nSrna 23.07.2021 12:43\nBEOGRAD - Predsjednik Beogradskog foruma za svijet ravnopravnih Živadin Jovanović ocijenio je da u pravnom smislu više ne postoji visoki predstavnik za BiH, jer je dosadašnji Valentin Incko podnio ostavku, a Savjet bezbjednosti UN nije imenovao novog.\n“Pošto je Savet bezbednosti UN praktično blokiran da odlučuje u skladu sa propisanom procedurom, onda se ne može smatrati da je imenovan novi visoki predstavnik za BiH”, rekao je Jovanović za Srnu.\nOn je naveo da zapadne sile nastoje ponovo da politikom sile nameću rješenja koja nisu u skladu sa osnovnim principima međunarodnih odnosa, niti u skladu sa odlukama Savjeta bezbjednosti UN, niti su u skladu sa Dejtonskim sporazumom.\n“Jer, procedura imenovanja je poznata. Može Savjet za primjenu mira /PIK/ da predlaže i kandiduje, ali odluku o visokom predstavniku u skladu sa Dejtonskim sporazumom donosi Savet bezbednosti UN”, istakao je Jovanović, bivši šef diplomatije SR Jugoslavije\nPrema njegovim riječima, sadašnja situacija reflektuje duboku podjelu u globalnim odnosima između Kine i Rusije kao rastućih svjetskih sila i zapadnih zemalja koje više žele i nastoje da se ponašaju arbitražno.\nJovanović smatra da Republika Srpska i dalje treba da ostane na dosadašnjoj principijelnoj poziciji da se poštuje Dejtonski sporazum i procedura za izbor visokog predstavnika, jer ta procedura i Dejtonski sporazum nisu ispoštovani u slučaju Kristijana Šmita, koji je kandidat za novog visokog predstavnika.\nOn je ocijenio da visoki predstavnik, s obzirom na dosadašnja iskustva, nije bio ni faktor stabilnosti, niti razvoja, niti neka pomoć, već je bio faktor udaljavanja od Dejtonskog sproazuma i njegovog neprekidnog kontinuiranog kršenja.\n“U skladu s tim, neophodno je da se ukine ta dosadašnja institucija i da kompletna odgovornost za dalju primenu Dejtonskog sporazuma i razvoj BiH u skladu s tim sporazumom preuzmu dva entiteta i tri konstitutivna naroda”, naglasio je Jovanović.\nOn je ocijenio da je i dosadašnje postojanje visokog predstavnika bilo suvišno i udaljavalo je tokove političkog odlučivanja od građana i naroda BiH i institucija dva entiteta.\n“Ta institucija je uzurpirala sebi ovlašćenja koja nema na osnovu Dejtonskog sporazuma i koja su, u stvari, predstavljala ne samo kršenje Dejtona, nego i Ustava BiH”, rekao je Jovanović.\nOdlazeći visoki predstavnik u BiH Valentin Incko nametnuo je dopune u Krivičnom zakonu BiH kojima se zabranjuje i kažnjava “negiranje genocida i veličanje ratnih zločinaca”


Vrijedna donacija Vojsci Crne Gore - Ministarstvo vanjskih poslova Otvoriti u novom prozoru\nVrijedna donacija Vojsci Crne Gore\nDonacija Vojsci Crne Gore, © gov.me / B. Ćupić\n04.10.2018 - Članak\nNa vojnom aerodromu u Golubovcima 03. oktobra 2018. obavljena je zvanična primopredaja šest lakooklopnih vozila u vrijednosti od 2,2 miliona evra, koje je Ministarstvo odbrane SR Njemačke doniralo Vojsci Crne Gore.\nKljučevi vozila simbolično su uručeni na Dan njemačkog jedinstva od strane državnog sekretara Ministarstva odbrane Njemačke, gospodina Tomasa Zilberhorna (Thomas Silberhorn), načelniku Generalštaba Vojske Crne Gore, gospodinu Dragutinu Dakiću.\nNačelnik Generalštaba zahvalio se na donaciji, ističući značaj partnerstva sa Njemačkom i podršku njemačke Vlade u evroatlanskom procesu pristupanja Crne Gore. Gospodin Dakić je izrazio nadu da će obije zemlje, kao saveznici, jačati svoje partnerstvo.\nGospodin Zilberhorn podsjetio je na značajan doprinos Crne Gore u sistemu kolektivne odbrane i učešće crnogorskih vojnika u međunarodnim misijama. Vlada Njemačke će i dalje pružati podršku Crnoj Gori na polju odbrane, uz uvjerenje da članstvo Crne Gore u NATO predstavlja jaku osnovu za dalje jačanje saradnje.


Bradić: Smederevsku tvrđavu na listu Uneska\nSMEDEREVO - Stavljanje Smederevske tvrđave na listu Uneska i priprema za stalnu listu te organizacije jeste jedan od sledećih koraka Ministarstva kulture Srbije, kako bi smederevska tvrđava mogla da učestvuje u kulturnom turizmu i bila uvažena kao spomenik kulture. Kompletan tekst\nNeda Arnerić dobitnica "Pavla Vuisića" za 2010\nBEOGRAD - Glumica Neda Arnerić ovogodišnja je dobitnica nagrade "Pavle Vuisić", saopštilo je danas Udruženje filmskih glumaca Srbije. Nagrada se sastoji od plakete s likom glumca Pavla Vuisića, filmske storije i monografije o dobitniku, navodi se u saopštenju. Kompletan tekst\nLONDON - Televizijska adaptacija "Ane Karenjine" iz 1961. sa mladim Šonom Konerijem u ulozi Vronskog, pronađena je u arhivi Bi-Bi-Sija saopštila je ova britanska medijska kuća. Kompletan tekst\nPesniku Petru Pajiću uručena Žička hrisovulja\nKRALJEVO - Pesniku Petru Pajiću u manastiru Žiča uručena je Žička hrisovulja, priznanje za pesništvo koje se 19. put dodeljuje tokom Žičkog duhovnog sabora "Preobraženje". Kompletan tekst\nDušan Vukmirović se sprema za Berkli\nBEOGRAD - Prvi muzičar iz Srbije koji je dobio punu stipendiju Univerziteta Berkli u Bostonu saksofonista Dušan Vukmirović za nedelju dana odlazi na taj prestižni univerzitet i tim povodom trebao je da održi koncert u subotu u Akademiji 28, koji je otkazan. Kompletan tekst\nDvočasovni "Beogradski muzički vremeplov"\nBEOGRAD - Centar za kulturne inicijative "Kulttura" organizuje svakog vikenda od 21. avgusta do 26. septembra dvočasovne besplatne šetnje i upoznavanje sa muzičkim nasleđem Beograda, saopštio je organizator. dalje\nSlike Tivadara Vanjeka u Savremenoj galeriji\nZRENJANIN - U Savremenoj galeriji u Zrenjaninu, 23. avgusta, biće otvorena izložba "Tivadar Vanjek-dokumenti", posvećena l00. godišnjici rođenja poznatog slikara, jednog od osnivača i prvog upravnika Umetničke kolonije „Ečka". dalje\nPredstava "Art" Jasmine Reze na Gardošu\nBEOGRAD - Komedija "Art" Jasmine Reze, u režiji Nebojše Dugalića, biće izvedena večeras na Letnjoj sceni na Gardošu, u okviru manifestacije "Leto na Gardošu", najavila je Gradska opština Zemun. dalje


VII međunarodni naučni skup Modeli razvoja – iskustva drugih i naše mogućnosti | Evropski univerzitet Brčko distrikt\nVII međunarodni naučni skup Modeli razvoja – iskustva drugih i naše mogućnosti\nISKUSTVA DRUGIH I NAŠE MOGUĆNOSTI\ni pozivaju Vas ovim putem da uzmete učešće u radu naučnog skupa.\nNaime, svjedoci smo stagnacije u razvoju Bosne i Hercegovine, kao i drugih zemalja u regionu. Pretpostavke za razvoj određene zemlje ogledaju se u stvaranju povoljnih uslova sa zdravstveno-medicinskog, tehničko-tehnološkog, demografskog, infrastrukturnog, kulturnog, pravnog, ekonomskog i drugih aspekata. Važno je imati u vidu i druge faktore koji utiču na razvoj društva i države, a u tome svoj najveći doprinos mogu dati učesnici ovog skupa i to na taj način što će iznijeti iskustva drugih i naše mogućnosti.\nNaša dosadašnja iskustva umnogome mogu pomoći u projekciji mogućih rješenja za budućnost. Apstrahovanjem opštih karakteristika prošlih modela, mogu se formirati parametri za nove modele razvoja. Ukratko rečeno, potrebno je iskoristiti prednosti i nedostatke prevaziđenih modela razvoja, kako bismo kreirali nova, bolja rješenja. Kako pokrenuti prosperitet Bosne i Hercegovine i drugih zemalja u regionu pitanje je kojim se bavi ovaj naučni skup. Zato očekujemo da će svako, u okviru svojih interesovanja, odrediti temu istraživanja i na taj način pokušati da doprinese, ako ne rješavanju, onda boljem sagledavanju aktuelnih problema vezanih za temu naučnog skupa.\nPozivamo Vas da svojim naučnim ili stručnim radom učestvujete na VII međunarodnom naučnom skupu.


Milioni maraka u elektroenergetske projekte\n08.05.2012. / 20:36\nTREBINJE, Preduzeće ”Elektroprivreda Republike Srpske” (ERS) ove godine finansiraće sa 230 miliona KM elektroenergetske projekte, a oko osam miliona maraka izdvojiće u akcijski fond za subvencije električne energije socijalno ugroženom stanovništvu, rečeno je danas u Trebinju nakon sastanka predsjednika Narodne skupštine Srpske Igora Radojičića i ministra industrije, energetike i rudarstva Željaka Kovačevića sa rukovodstvom ”Elektroprivrede”.\nRadojičić je rekao da je ERS kapitalno preduzeće u Srpskoj, a da je energetika komparativna prednost koja ne može biti održana ukoliko nema investicija, što podrazumijeva kapitalne remonte i ulaganja u nove elektronergetske projekte.\nOn je istakao da je ERS, i pored loše hidrološke situacije, pozitivno poslovala, te da je u prethodnom periodu uložen ogroman napor i trud da se obezbijedi stabilnost sistema i uredno snabdijevanje električnom energijom.\nRadojičić je rekao da je od posebne važnosti da je cijena električne energije u Srpskoj, u poređenju sa okruženjem, od pet do 150 odsto niža za domaćinstva i druge potrošače.\nKovačević je naglasio da Vlada Srpske podržava nastojanja i aktivnosti ERS-a u daljim investicijama i razvoju elektroenergetskog sektora u Srpskoj.\nKao neke od značajnijih projekata u koje će značajna sredstva biti uložena ove godine, Kovačević je naveo kapitalni remont Termolektrane Gacko, izgradnju Hidroelektrane Dabar, te izgradnju pojedinih energetskih objekata u Hidroelektranama na Trebišnjici, napominjući da će jedan dio sredstava biti uložen i u revitalizaciju postojećih objekata.\nDirektorka ERS-a Branislava Milekić podsjetila je da je ovaj elektroenergetski gigant prošle godine ostvario dobit od 6,4 miliona KM, ističući da je trenutno sistem stabilan i da radi bez problema. Srna\nTagovi: elektroprivreda republike srpskeigor radojcictopvaznozeljko kovacevic


Vreme 1465 - Protesti u unutrasnjosti Srbije: Cepanje naprednjackog monolita\nBAUK POBUNE ŠIRI SE SRBIJOM: Novi Sad,...\nNešto što je krenulo kao pokušaj da se skrene pažnja na napad na Borka Stefanovića preti da preraste u najveći politički događaj u Srbiji poslednjih godina. Subotnje protestne šetnje iz Beograda šire se Srbijom i otvaraju mnoga pitanja pred sve učesnike u političkom procesu\nU prethodna dva meseca bilo je puno reči o tome zbog čega građani Beograda idu na proteste iz subote u subotu, po ciči zimi, snegu i ledu, uporno se okupljajući na Platou ispred Filozofskog fakulteta i šetajući centrom grada.\nSubotnji protest je u međuvremenu od slogana "Stop krvavim košuljama" prerastao u pokret "1 od 5 miliona" i raširio se po Srbiji na gotovo dvadesetak gradova i opština, te dodatno probudio sentimente onih koji se još sećaju zimskih protesta 1996/97, te prve pobede građana Srbije u sukobu sa režimom Slobodana Miloševića.\nOd Sombora, preko Novog Sada i Aranđelovca, Kragujevca, Požege i Užica, pa na istok do Zaječara i Bora i na jug preko Prokuplja, Kuršumlije, Leskovca do Vranja, probuđeni građani Srbije marširaju iza transparenta koji im je "poklonio" predsednik Srbije kada je u ranoj fazi protesta rekao da neće ispunjavati zahteve sa ulice "makar to tražilo i pet miliona ljudi". Šeta se u Nišu, Čačku, ustao je Požarevac, građani se bune u Kruševcu, Vršcu, Pančevu, dižu buku u Trsteniku, Kraljevu i Šapcu. Za narednu subotu 2. februara najavljen je protest i u Kosovskoj Mitrovici.\nAleksandar Vučić – kum protesta i verovatno osoba koja je motivisala većinu ljudi da izađu na ulice – tokom ova dva meseca neprestano govori o tim događajima sa omalovažavanjem, umanjujući i broj učesnika i značaj čitave stvari. Međutim, prostor u režimskim medijima i tabloidima posvećen ovim događajima i način kako o protestima govore vodeći ljudi Srpske napredne stranke govore da monolit nije toliko jak. Zapravo, više podseća na kristal koji će se raspasti ako bude "udaren" na pravo mesto, kako to u dnevnim novinama "Danas" tačno opisuje Jasmina Lukač.\nI dok Vučićeva vlast pokušava da čitav događaj okrene naglavačke, optužujući organizatore protesta za zagovaranje nasilja u Srbiji, a protesti se "dešavaju" zbog prevelikog nasilja u Srbiji za koje je odgovorna ta ista vlast, deo građana Srbije se "uspravio", izašao na ulice i krenuo da izručuje zahteve i lokalnim vlastima i onima u Beogradu.\nŠTA HOĆE LJUDI U PROTESTU: Upravo je nezadovoljstvo načinom upravljanja Srbijom primoralo ljude da se priključe protestima. Iako je to za sada simboličan broj ljudi – od nekoliko desetina u Leskovcu i Kuršumliji, preko nekoliko stotina u Požegi ili Čačku, nekoliko hiljada u Kragujevcu i Nišu do nekoliko desetina hiljada u Beogradu – uspostavljen je trend koji bi mogao da donese promene na političkoj sceni.\nSve učesnike protestu, za koje vlast tvrdi da su ih organizovale partije okupljene u Savezu za Srbiju, povezuje zahtev da se u Srbiji obustavi nasilje i da se omogući neka vrsta normalnog političkog života. Građani pritisnuti siromaštvom, nemogućnošću da ukoliko izgube posao nađu neki drugi i masovnim odlaskom svih koji mogu da se isele iz Srbije, kao da u ovim protestima vide poslednju šansu da se nešto u Srbiji promeni. Ono što se ne zna, za sad, jeste šta je to što treba da se promeni, ali, kao što je u nastupu na TV N1 rekao pisac Svetislav Basara, "bar se formira neka vrsta kritičke mase".\nProteste u gradovima širom Srbije povezuje i činjenica da na njihovom čelu nema političkih lidera iz Saveza za Srbiju niti drugih stranaka, mada ljudi na lokalu znaju da li su formalni organizatori protesta "studenti što studiraju u Beogradu" zapravo podmladak neke od političkih stranaka.\nAko su upornost i brojnost ljudi na protestima u Beogradu iznenadile ljude na čelu opozicione stranke, kako su sami tvrdili, onda je još veće iznenađenje kada se pogleda mapa Srbije gde se svake nedelje upali još neka lampica koja označava mesto nove protestne šetnje. Prema onome što je reporter "Vremena" mogao da razume od učesnika ili organizatora tih protesta širom Srbije, dva su osnovna motiva za to "dešavanje":\nPrvo, to što se ne da izdržati ovakva vlast SNS-a, ovakva vrsta sveprisutnosti i pritisci od nosilaca vlasti bez kojih gotovo ništa ne može da funkcioniše. Drugi motiv je neka vrsta solidarnosti sa ljudima u Beogradu i želja da se pokaže da život u Srbiji nije stao i da i van Beograda ima građana kojima je stalo do njihovih ulica i gradova.\nProtesti su pokazali i da ljudi razumeju da je potrebno povratiti kontrolu na ulicama, odnosno da ako običnog sveta nema na ulicama onda one idu u krilo kriminalcima i drugom ološu, koji kada jednom zagospodari, teško ga je oterati sa ćoškova. Gotovo u svim mestima gde se narod buni, ljudi žele da zakon važi za sve, da se procesuiraju "lopovi" iz lokalnih samouprava i da lokalna samouprava radi na transparentniji način; u Somboru postoji lista od 16 zahteva, u Čačku traže da se pohapsi urbanistička mafija i da se vrati bioskop, u Zaječaru se zahteva da se svima koji su obavljali javne funkcije od 2004. godine naovamo zabrani da se bave politikom, odnosno da budu birani na javne funkcije i tako dalje.\nDa ljudi žele pravnu a ne mafijašku državu i da je to postalo jedno od ključnih mesta opstanka Srbije osetio je i predsednik Srbije i SNS-a Aleksandar Vučić. Po povratku iz Davosa u Švajcarskoj 25. januara 2019, gde je učestvovao u radu Svetskog ekonomskog foruma, odmah je održao još jednu vanrednu konferenciju za novinare koja se pretvorila u novo "obraćanje naciji".\nPokušaj Vučića da na ovaj zbirni zahtev građana, a to je zatvor za lokalne bande, odgovori informacijom da je policija privela predsednika opštine Grocka i visokog funkcionera SNS-a Dragoljuba Simonovića zbog organizacije napada na Milana Jovanovića, novinara portala Žiginfo iz Grocke, izgleda da nije donela neki rezultat jer su u subotu protesti nastavljeni "nesmanjenom žestinom" uprkos pasjem vremenu u celoj Srbiji.\nDA LI JE POLITIČKO ILI JE KRITIČKO: Već se silan analitičarski i politički svet izređao u želji da objasni šta se ovo dešava na ulicama Srbije i da li to treba ili ne treba podržati. Opis onoga što jesu protesti čini se da je najbolje definisao stav profesora sa Filozofskog fakulteta u Beogradu koji su javno podržali građane jer se bore za fundamentalne demokratske vrednosti i vladavinu prava.\nKada se pogleda lokalni nivo, sve je još daleko drastičnije u odnosu na ono što se dešava u Beogradu. Vlast na lokalu po pravilu drže najgori u tim zajednicama, vešto nakačeni na brend Aleksandra Vučića; uostalom, on je ionako bio nosilac i svake pojedinačne liste na lokalnim izborima. U takvom sistemu koji je sam uspostavio, građani prepoznaju lokalne kabadahije kao ispostavu, to jest produženu ruku samog Vučića. Sve to što muči građane, probleme koje im donosi lokalna vlast ili neki lokalni dripci koji važe za najmoćnije u gradu, sliva se na kraju u jedan politički zahtev – smenu Vučića, jer je on ovaploćenje svega što građane Srbije čini nezadovoljnim.\nMeđutim, ono što razlikuje proteste u tri velika grada, Beogradu, Novom Sadu i Nišu, od onih u drugim sredinama jeste i to da se u manjim gradovima buni narod koji je ne samo politički poražen u poslednjih šest godina jer je možda zastupao druga politička uverenja, nego i to što je protiv njih vlast sprovela neku vrstu odmazde po principu "ukoliko nema pokornosti, onda nema ni posla".\nI ovo osećanje ide na Vučićev račun jer se veruje da on lično diriguje preko svojih koordinatora svim procesima (čitaj: poslovima) u Srbiji i da je svesno uspostavio poredak u kome samo članovi njegove partije mogu da rade i da budu angažovani. Ako je u nekom većem gradu neko i mogao da se sakrije, primiri i da proba da radi posao tako da ne dođe na horizont nekom SNS Ti reksu, to "na lokalu" nije bilo moguće i otud su, čini se, bes i nezadovoljstvo mnogo veći.\nSve to kuva, sve to vri, kao i u Beogradu, to je jedna multiideološka kaša koju spaja osećanje da se u Srbiji od 2012. godine dešavaju loše stvari, da se za ovih šest godina formirala nova klasa bogataša i moćnika od ljudi koji nisu bili "viđeni" u svojim sredinama niti su se po bilo čemu istakli osim po pripadnosti stranci.\nZahtevi građana idu ka tome da im se omoguće kontrola vlasti i ravnopravni uslovi kako na političkom tako i na svakom drugom terenu, govore da je trenutna vlast, iako aktivna na polju "dovođenja stranih investitora", omanula u proceni. Takođe, da je, kao i oni pre nje, ulazila u neke procese koji nisu bili inkluzivni, npr. u Beogradu se pravila strategija za Kuršumliju, a da ljude u Kuršumliji to niko nije pitao. Kao, pitalo ih se kada su "išli na izbore".\nKO ĆE DA POKUPI KAJMAK: Ovako kako sad izgleda, nijedna strana neće da odstupi, s tim što s vremenom raste osećanje da vlast gubi legitimitet jer ne sluša zahteve građana. Vučić to odlično zna, on je dodatno iziritiran time da se u Srbiji dešava nešto što on ne može da kontroliše do kraja, pa "preti" izborima iako mu ih niko nije tražio. U "razgovoru" koji vodi sa nevidljivim protivnicima na televiziji, on pokušava da nametne izbore kao logičan izlaz iz "situacije", ali je očevidno da će to biti problem. Naime, ne izgleda da bi na tim nekim brzim izborima – koji su najavljivani za rano proleće – još neko sem njega učestvovao. Tim pre što on i sada ima svu moguću vlast i trebalo bi da nešto radi osim što vodi kampanje od jutra do sutra.\nAli, Vučić je već u predizbornom raspoloženju. U to ime je iskoristio i posetu Vladimira Putina, predsednika Ruske Federacije. To je nešto što se od njega očekuje, ali ne i da čuje šta mu građani poručuju pošto ga očevidno nervira što se uopšte pominje ideja da bi on trebalo da ode sa vlasti. Zato se postavlja mnogo veće pitanje – šta će se dešavati na drugoj strani, odnosno da li će ovaj građanski pokret, potpomognut preživelim partijskim mišićima, izroditi neku političku snagu kao zametak neke sutrašnje drugačije vlasti u Srbiji.\nAko opozicije nema ili se ne vidi u Beogradu, ako se tvrdi da su svi koji bi mogli da se pojave na kamionu sa čela protestne šetnju kompromitovani i da bi ih narod izviždao, još je dramatičnija situacija širom Srbije. Tamo je ionako slaba politička scena sistematski uništena u prethodnih šest godina i stvoren je sistem u kome je pripadnost opoziciji ravna izdaji, odnosno akt iz oblasti uređene Krivičnim zakonom.\nTrenutni protesti su prvi koraci, s tim što to nije izlazak na ulicu jer na to poziva neki harizmatični lider. Naprotiv – ljudi su umorni od lidera, od mesija, od novih najvećih vladara u istoriji, i pokušavaju da to kažu što je glasnije moguće. Međutim, naredni meseci će biti ključni i pokazaće da li se rađa nešto novo u srpskom političkom "telu" ili će Vučić svojim "aikido" pristupom slomiti volju građana i obezbediti sebi još deset godina vlasti. Toliki je ulog u pitanju.\nZahtevi da se stane na put nasilju svake vrste podseća na slogane iz studentskih protesta 1968. godine – "Budimo realni, tražimo nemoguće". U ovoj, srpskoj verziji to bi trebalo da znači da građani žele promenu, ali promenu celog sistema koji ih davi decenijama.\nI da plata bude bar hiljadu evra, u proseku.\ndesno dugme miša pa "view image" za veću sliku


ELEKTRONSKI UVID U SVOJE PORESKE OBAVEZE NA SAMO JEDNOM INTERNET PORTALU - Računovodski servis Unija\nELEKTRONSKI UVID U SVOJE PORESKE OBAVEZE NA SAMO JEDNOM INTERNET PORTALU\nNovi sistem će centralizacijom podataka građanima i privredi omogućiti da “na klik” vide sve svoje poreske obaveze na teritoriji Republike Srbije kao i da elektronskim putem podnesu prijavu za utvrđivanje poreza na imovinu.\nNovina koja nas očekuje od 1. januara je da će ubuduće građani i firme imati elektronski uvid u svoje poreske obaveze na samo jednom internet portalu. Unosom JMBG znaće se dugovanja za poreze na imovinu, eko takse, dok će ova usluga biti omogućena i firmama koje će podatke dobijati unosom jedinstvenog poreskog PIB broja.\nOvo će važiti za teritoriju cele Srbije istovremeno. Objediniće se svih 145 poreskih uprava. Ovaj projekat je deo sveobuhvatnog uređenja sistema uprave u elektronskom obliku.\nOpštine će i dalje naplaćivati svoje poreze, ali uz olakšani pristup sistemu I podaciima, jednostavnije će biti prikupljanje potrebne dokumentacije.To znači da u sistemu obrade obveznici neće morati da se vraćaju po dodatnu dokumentaciju, već će podacima pristupati opština, što će znatno skratiti ceo postupak.\nLokalnim administracijama koje su radile u zastarelim sistemima, prelazak na novi sistem bi trebalo da donese brži, precizniji i kompletniji rad, kao i bolju naplatu izvornih javnih prihoda.\n< Previous: 5 NAPAK, KI OVIRAJO RAST PODJETJA IN KAKO SE JIM IZOGNITI\nNext > Kriptovalute u Srbiji


VUČIĆ POTVRDIO: ZF Friedrichshafen AG stiže u Pančevo!\npetak, 13 april 2018 11:41\nPredsednik Srbije Aleksandar Vučić potvrdio je da nemačka kompanija ZF Friedrichshafen AG sa ogromnom investicijom stiže u Severnu industrijsko-poslovno-proizvodnu zonu u Pančevu.\nTo će, rekao je Vučić, biti velika stvar za Srbiju i donosiće ogromne rezultate. Svetski gigant, ZF Friedrichshafen AG, među deset zemalja izabrao je Srbiju i Grad Pančevo za izgradnju svoje naredne fabrike. Ovo je prva grinfild investicija u Pančevu posle 40 godina. Poslednja grinfild investicija bila je 1977. godine kada je izgrađena Petrohemija.\n- Ta kompanija će zaposliti više od 1.000 ljudi, najavio je Vučić posle obeležavanja početka radova na izgradnji industrijskog kompleksa "Mind Park-Milanović Industry Park".\nKompletno ulaganje ove svetske kompanije u Pančevu, u prvoj fazi, od 2019. do 2021. godine, biće 85 miliona evra, od toga 20 miliona za izgradnju poslovnih zgrada i drugih nadzemnih i podzemnih građevinskih objekata i 65 miliona evra za mašine i ostale investicije.\nRealizacijom ove investicije Pančevo započinje petu fazu u industrijskom razvoju Pančeva koji će između ostalog postati centra istraživačke i razvojne industrije u oblasti elektro automobila. Građevinska dozvola biće izdata u julu ove godine, kada će početi i izgradnja fabrike. Proizvodnja će početi sredinom 2019. godine\nBiće izgrađeno 25.000 kvadratnih metara poslovnih objekata, na 10.8 hektara i otvoreno 540 radnih mesta. Proizvodiće osovine za električni pogon za E-Mobility za Premium OEM, motore sa električnom vučom za E-Mobility, elektronika/mehatronika menjača, mikrosvičevi/RSV (PŠV ploče štampanog kola).\nVučić je rekao da Nemačka, pored toga što je najveći spoljnotrgovinski partner Srbije, postaje najznačajniji poslodavac u Srbiji.\nViše vesti iz ove kategorije: « Održano Veče posvećeno Nebojši Glogovcu Otvorena nova zgrada Prekršajnog suda u Pančevu »


Čini se da su trenutno najopterećeniji prestonički mostovi. Vozila bukavno mile u obe saobraćajne trake na mostu Gazela, dok je na Brankovom i Pančevačkom mostu saobraćajna gužva formirana samo u smeru ga gradu.\nMeđutim, kolone vozila okupirale su i auto-put na Novom Beogradu, i to u oba smera, te ovu saobraćajnicu izbegavajte u širokom luku.\nNišta bolja situacija nije ni na Autokomandi, u smeru ka centru grada.\nGužve ima i na Trgu Slavija, kao i na Trgu Nikole Pašića, ali se saobraćaj odvija bez zastoja.\nI u Takovskoj ulici primetna je kolona vozila, ali deluje da se saobraćaj odvija nesmetano.


Analizirajte vrednost imovine pre potpisivanja kupoprodajnog ugovora - stansnova\nProcena vrednosti nekretnine je neophodan korak pre kupovine iste kako bi se proverila njena vrednost. Ako kupujete imovinu uzimanjem kredita od banke onda će obrazac prijave za kredit biti obrađen samo ako podnesete podatke o vrijednosti imovine.\nNeki detalji koji su navedeni u Izveštaju o proceni vrednosti nepokretnosti pomažu u analizi i oblučivanju. Ako je to stambena nekretnina onda detalji uključuju specifikaciju lokacije, vrstu zgrade i njegovo sadašnje stanje, strukturu zgrade, pristup vozilima i garažama. Detaljan izveštaj o ovim karakteristikama će pomoći potencijalnom kupcu da donese pravilnu odluku.\nOsim gore pomenutih faktora, izvještaj o vrednovanju imovine imaće i podatke o sljedećem:\nTržišna vrednost nekretnine – je onaj novčani iznos za koji se predmetna nepokretnost može razmeniti, podrazumevajući slobodno tržište i dobru informisanost svih učesnika u prometu. Onaj ko daje procenu vrednosti mora osim stručnosti i da je nezavisan od uticaja zainteresovanih strana u postupku (kupaca ili prodavaca).\nVrednost u upotrebi – Ova vrednost je neto vrednost imovine koju generiše imovina u sadašnjem vlasništvu njenog vlasnika. Proveravajući razliku između vrednosti investicije i sadašnje tržišne vrijednosti, procenitelj nepokretnosti može da da potencijalnom kupcu ključne informacije za donošenje odluka vezanih za kupovinu i raspolaganje pomenutom nekretninom.\nLikvidaciona vrednost – Procena vrednpst nekretnine u slučaju hitne prodaje.\nKvalitetna procena nepokretnosti vam omogućava da postanete vlasnik nekretnine koja će u budućnosti imati veliku potražnju.\nCategories: Kupovina stanaTags: arhitektura, beograd, krov nad glavom, kupovina stana, likvidaciona vrednost, procena, procena stana, Procena vrednosti nepokretnosti, procenitelj, stambeni kredit, stan snova, tržišna vrednost, veštak


Vučić: Nemam iluzija o brzom ulasku u EU - Radio Kosovska Mitrovica\nVučić: Nemam iluzija o brzom ulasku u EU\n5. October 2021, 23:04 -> 23:05\nPredsednik Srbije Aleksandar Vučić izjavio je da nema prevelika očekivanje od sutrašnjeg samita EU – Zapadni Balkan u Sloveniji, ali da očekuje pozitivnu poruku o podršci Zapadnom Balkanu.\nAleksandar Vučić izjavio je posle sastanka Evropske narodne partije u Ljubljani da je slovenački predlog da do 2030. godine sve zemlje Zapadnog Balkana budu deo Evropske unije.\nKako je rekao, tu inicijativu slovenačke delegacije podržao je austrijski kancelar Sebastijan Kurc i predlog je da to bude deo zvaničnog saopštenja, ali se tome otvoreno protive tri zemlje.\n“Mislim da to evropski lideri neće biti spremni da prihvate”, rekao je Vučić i dodao da je njih iznenadilo što to kod ljudi sa Balkana ne izaziva veliko iznenađenje.\n“Nemam prevelika očekivanja, očekujem pozitivnu poruku EU”\nIstakao je da je to politička odluka, i da misli da Srbija prednjači u integracijama.\nVučić je ocenio da su građani Srbije bili u pravu što žele da održavaju veze i sa zemljama van EU.\n“Videćemo šta će da odluče Evropljani, siguran sam da ćemo im poslati sutra pozitivnu poruku, da će se naslušati naših svađa i da će svima njima biti svih nas preko glave zbog svih naših svađa”, rekao je Vučić.\nIstakao je da je za njega velika stvar što će sutra pred svim evropskim liderima pokrenuti pitanje podrške u sferi energetike.\n“Neke zemlje su već donele veliku podršku, i sada će naravno i naši neuspešniji privrednici tražiti i veću podršku države da bi pokrivali neke svoje druge gubitke, ali da postoji objektivno problem – postoji. Italija je već izdvojila milijardu evra, što je ogroman novac. To će biti sutra jedan od mojih zahteva i molba i za Merkel i Makrona da saslušaju i da probaju i nama da pomognu kao što će pomagati zemljama EU”, naveo je Vučić.\n“Verujem da će Makron i Merkelova i meni i Kurtiju nešto da poruče”\nPredsednik Srbije Aleksandar Vučić izjavio je da će sutra, na marginama Samita Evropska unija – Zapadni Balkan, imati niz značajnih bilateralnih susreta, dodajući da očekuje i razgovor sa nemačkom kancelarkom Angelom Merkel i predsednikom Francuske Emanuelom Makronom.\n“Verujem da će i Makron i Merkel, i meni i Aljbinu Kurtiju nešto da poruče”, rekao je Vučić.\nRekao da nije postigao saglasnost sa predstavnicima albanskih partija iz Albanije i sa Kosova i da nije bio srećan zbog onog što je čuo od predstavnika Bosne i Hercegovine.\n“Po pitanju BiH, svim onim što sam mogao da čujem i vidim nisam bio naročito srećan i nije mi ulilo nadu da ćemo moći da računamo na apsolutno sigurno okruženje”, poručio je Vučić iz Ljubljane.\nOn je rekao da razlike tri naroda u BiH nikada nisu bile toliko velike i do sada nisu bile izraženije.\nOčekujem da Grčka potvrdi stav o nepriznanju Kosova\nVučić kaže da će tokom sutrašnjeg dana sa učesnicima samita EU – Zapadni Balkan biti prilike da se razgovara o brojnim pitanjima, među kojima i o kosovskom, i dodao da će sa svima razgovarati, a da očekuje da će grčki premijer Kirijakos Micotakis sa kojim se sastaje sutra potvrditi stav Grčke o nepriznavanju Kosova.\nNajveći pritisak biće na zemlje članice EU koje nisu priznale KiM, smatra Vučić, i ističe da pojedini evropski zvaničnici idu u Vašington i traže da SAD izvrši pritisak na te zemlje.


Ružić: Svi podaci građana na jednom mestu, u centralnom registru stanovništva • Poportal\nCentralni registar stanovništva je veoma značajna novina u sistemu moderne i efikasne države i on će povezati i objediniti na jednom mestu podatake o građanima iz 13 različitih službenih evidencija, koje sada vode različite institucije kroz šest baza, izjavio je ministar državne uprave i lokalne samouprave Branko Ružić.\nOn je u Skupštini Srbije predstavio Predlog zakona o Centralnom registru stanovništva i istakao da će se donošenjem ovog Zakona stvoriti pravne pretpostavke za uspostavljanje i vođenje Centralnog registra stanovništva do septembra 2020. godine.\nOvaj registar, kako je istakao, biće koncipiran kao izvedeni registar u koji će se „prelivati“ podaci iz izvornih evidencija. Bitno je istaći da će u njemu nalaziti samo poslednji preuzeti podaci, dok će se istorijat promene podataka čuvati u izvornoj evidenciji.\n„Građani moći da provere svoje podatke i ukoliko uoče neko neslaganje, moći da obaveste Ministarstvo državne uprave i lokalne samouprave ili izvorni organ radi preuzimanja mera za ispravku podatka i u svakom slučaju da dobiju povratnu informaciju“, rekao je Ružić.\nKorišćenje podataka iz ovog registra biće besplatno, a građani u postupcima pred organima, prilikom ostvarivanja svojih prava, neće imati troškove niti će svoje vreme trošiti na pribavljanju takvih dokumenata, već će to država činiti za njih.\n„Sve ovo će za krajnji cilj imati da svaki naš građanin bude zadovoljan uslugama različitih institucija, što i predstavlja cilj reforme javne uprave – uprava koja je servis građana i privrede. Jednako važno je da ovo predstavlja i jeftiniji rad za državu, jer će organi preuzimati podatke iz ove baze bez ikakvih troškova.“, rekao je ministar Ružić.\nVođenje Centralnog registra stanovništva stavljeno je u nadležnost Ministarstva državne uprave i lokalne samouprave. Za bezbednost podatka na najvišem nivou biće zadužena Kancelarija za informacione tehnologije i elektronsku upravu.\nPodzakonskim aktom koji će biti donet u roku od 6 meseci od dana stupanja na snagu Zakona, bliže će se urediti pitanja neophodna za uspostavljanje i vođenje ovog registra – način preuzimanja, razmene podataka, pristupa i zaštite podataka u Registru, kao i druga tehnička pitanja.


Društvo Crvenog krsta/križa BiH upućuje HITAN APEL – UGPRŠ 91-96 U BIH\nDruštvo Crvenog krsta/križa BiH upućuje HITAN APEL\n16. Maja 2014. 9. Februara 2018. admin 0 Comments apel, crveni križ\nUGPRŠ 91-96 U BIH poziva na međunarodnu solidarnost sa građanima BiH koji trpe posljedice elementarne nesreće izazvane poplavama i klizištima.\nUGPRŠ 91-96 U BIH poziva na međunarodnu solidarnost sa građanima BiH koji trpe posljedice elementarne nesreće izazvane poplavama i klizištima. Svim građanima i organizacijama koje su učesnici spašavanja ljudi i materijalnih dobara nužna je direktna pomoć i solidarnost u nevolji. Danas je potrebna konkretna pomoć svim stanovnicima BIH i zemljama u regiji u kojima je došlo do ugrožavanja života i materijalnih šteta. Pridružite nam se i učestvujte u pomoći na svoj način i u skladu sa vašim mogućnostima šaljite je putem mjesno nadležnih organizacija Crvenog krsta/križa BiH\nPored evakuacije i smještaja ugroženog stanovništva, najnužnija pomoć je u osiguranju pitke vode, paketa hrane, paketa higijene, gumenih čizama, deka, spužvi, pumpi za izbacivanje vode, grijalica, agregata, sredstava za dezinfekciju, posteljine, pelena za odrasle, pelena za djecu, isušivača vlage, kanistera za vodu, kabanice, kreveti za smještaj evakuiranog stanovništva i ostalo.\nCrveni križ Federacije BiH je pokrenuo humanitarnu akciju za prikupljanje novčanih sredstava za pomoć stanovništvu ugroženih područja.\nZa uplatu finansijskih sredstava aktivirani su računi:\nRaiffaisen bank d.d. BiH\nFULL BENEFICIARY NAME: Crveni križ Federacije BiH, Nedima Filipovića 9., Sarajevo\nPozivi na broj telefona:\nHT Mostar 092 890 830 – donirate 1,80 KM\n(cijena poziva iz fiksne i mobilne mreže iznosi 2,00 KM)\n← Završena prva faza u okviru projekta „Prekvalifikacija i dokvalifikacija“\nPomozimo ljudima u poplavljenim područjima →


Putnički avion leteo više od 800 kilometara bez pilota\nRegionalni putnički avion "Džetstrim" leteo je nad Velikom Britanijom više od 800 kilometara bez pilota, piše u ponedeljak britanski javni servis Bi-Bi-Si (BBC).\nU avionu je bio prisutan jedan pilot, koji je upravljao pri poletanju u Vartonu, Lankaširu, na severozapadu Engleske i sletanju u Invernesu, u Škotskoj.\nTokom putovanja od više od 800 kilometara, specijalno adaptiranim avionom upravljao je pilot na zemlji, prema uputstvima koje je primao od Nacionalne vazduhoplovne službe (National air traffic services NATS).\nAvion sa 16 sedišta, koji je leteo bez putnika, kretao se trasom kojom putuju komercijalni avioni.\n"Leteći ekspermientalni sto" (Flying testbed) ima senzore i robotsku tehnologiju pomoću kojih identifikuje i izbegava opasnosti.\nTo je bio poslednji u nizu probnih letova u okviru ASTRAEA, projekta za razvoj bespilotnih letova u civilnom vazduhoplovstvu. Projekat je dobio 62 miliona funti od komercijalnih kompanija i britanske vlade, podseća Beta.


Srbija: Fakultet poništio diplome medicinskim sestrama - BIGportal.ba\nSrbija: Fakultet poništio diplome medicinskim sestrama\n25 Marta, 2021 25 Marta, 2021 0255\nUniverzitet u Kragujevcu poništio je 22 diplome medicinskim sestrama koje je izdao Fakultet medicinskih nauka u Kragujevcu studentima iz Hrvatske, potvrđeno je iz ovog univerziteta.\nRiječ je o medicinskim sestrama koje su nastavu pohađale u Puli, na studijskom programu za strukovne studije medicinskih sestara koji su izvodili Univerzitet u Zenici i Evropski centar za mir i razvoj, ali te studije nisu bile legalne jer je nastavu zabranilo Ministarstvo prosvjete Hrvatske, prenosi RTS.\nPoslije zabrane izvođenja nastave u Puli, studenti prelaze na Fakultet medicinskih nauka u Kragujevcu i upisuju treću godinu studija, bez nostrifikovanja uvjerenja o prethodno položenim ispitima.\nStudije su se odvijale u periodu od 2011, a sporne diplome su izdate 2014. godine.\nGeneralni sekretar Univerziteta u Kragujevcu Marko Lukić rekao je da su u proceduri provjere još 22 osobe koje su završile iste studije.\nOn je naveo da je poništena i jedna doktorska disertacija, takođe po osnovu studijskog programa koji je nelegalno izvođen u Hrvatskoj, a u proceduri su provjere 15 doktorskih disertacija za lica sa područja Kosova i Metohije i Sjeverne Makedonije.\nEvropski centar za mir i razvoj, kako je potvrđeno RTS-u na kragujevačkom Univerzitetu, nema dozvolu za rad, niti akreditaciju za izvođenje studijskih programa u Srbiji.\nSvu dokumentaciju oko spornih diploma, Univerzitet u Kragujevcu predao je policiji radi preduzimanja daljih radnji.\nVučić: 1999. dogodio se zločin, težak i strašan\nMinistar odlučio: Glavni grad zatvoren od 1. do 6. aprila


Najveća šteta naneta Ozremu i Gornjim Branetićima – GM Press\nMilorad Dimitrijević, načelnik Štaba za vanredne situacije u Gornjem Milanovcu / foto: GM Press\nJučerašnje nevreme izazvalo je veliku štetu u mesnim zajednicama Ozrem i Gornji Branetići. Najviše štete pretrpela je putna infrastruktura, a ekipa JP za izgradnju je već od sinoć na terenu i radi na sanaciji štete. Prema rečima Milorada Dimitrijevića, načelnika Štaba za vanredne situacije u Gornjem Milanovcu, pored štete na infrastrukturi, velike probleme izazvali su bujučni potoci i izlivanje reke Ozremice koja je kroz naseljena mesta nanela štetu poljoprivredim usevima, baštama i plastenicima.\n– Juče je prema podacima palo oko pedeset litara kiše po kvadratnom metru za kratak vremenski period, a pogođjeni su delovi milanovačke opštine: Gornji Branetići, Kriva Reka, Ugrinovci, Ozrem, Zagrađe, Reljinci. – rekao je za GM PRESS Milorad Dimitrijević, načelnik Štaba za vanredne situacije u Gornjem Milanovcu i dodao – Na sreću, nije bilo jačeg grada, ali je došlo do izlivanja reka, naročito reke Ozremice koja je poplavila i nanela štetu poljoprivrednim usevima, baštama i plastenicima, i poplavila pomoćne objekte. Juče nije bilo moguće dati procenu štete, danas je situacija stabilna, a ekipe će narednih dana izaći na teren i izvršiti procenu štete na poljoprivrednim usevima u ovim naseljima.\nPored štete na poljoprivrednim usevima, nevreme je izazvalo i oštećenja putne infrastrukture, čija je sanacija u toku.\n– Ne možemo odmah da saniramo sva oštećenja na infrastrukturi, ali pozivamo meštane i predsednike Saveta Mesnih zajednica, da prijave probleme, a mi ćemo obezbediti potrebnu mehanizaciju i sanirati štetu. – naglasio je Dimitrijević.\nŠto se tiče sanacije štete na poljoprivrednim domaćinstvima, ona će se ubrzo realizovati, dok sanacija putne infrastrukture iziskuje nešto duži vremenski rok. U ovom trenutku najvažnije je obezbediti putne prilaze seoskim domaćinstvima, a ostali problemi će se rešavati po prioritetu.\nTags: gornji milanovac, milorad dimitrijevic, opštinski stab za vanredne situacije


Korona dodatno pogoršala položaj osoba sa invaliditetom - Impuls\nObjavljeno: Četvrtak, 03 Decembar 2020 08:06\nŽivot osoba sa invaliditetom u Republici Srpskoj, iako je generalno veoma težak, još više je otežan situacijom izazvanom pandemijom virusa korona.\nTo je za "Nezavisne novine" potvrdila Tanja Mandić Ðokić, predsjednica Udruženja žena sa invaliditetom "Nika", koja je i sociolog konsultant za pitanja društveno marginalizovanih grupa.\n"Položaj osoba sa invaliditetom je nezadovoljavajući. Lica sa invaliditetom u RS teže da se naše zakonodavstvo uskladi s Međunarodnom konvencijom osoba sa invaliditetom, koju je BiH kao država potpisala", rekla je Mandić Đokićeva.\nPrema njenim riječima, socijalni položaj lica sa invaliditetom u RS je veoma težak.\n"Zapošljavanje, ako nije nazadovalo u zadnjih deset godina, nije ni napredovalo. Potrebno je da se sastanu stručnjaci iz oblasti rehabilitacije, sociologije i psihologije kako bi se napravio plan da se pristupi ovom problemu, pa bismo imali obrazovane zaposlene osobe sa invaliditetom", dodala je Mandić Đokićeva.\nPosebno je bitno naglasiti, kako Mandić Đokićeva kaže, zdravstvenu zaštitu u doba pandemije.\n"Zdravstveni sistem nije optimalno prilagođen osobama sa invaliditetom. Razumljivo je da je pandemija u toku, ali zdravstvene usluge nisu bile ni prije baš dostupne", istakla je Mandić Đokićeva.\nKako Mandić Đokićeva kaže, društvena grupa, koja je jedna od najsiromašnijih grupa, još više biva pogođena ovakvom situacijom u vrijeme pandemije.\n"Kad je neka društvena grupa već ugrožena i na marginama je, onda ove krizne situacije poput pandemije virusa korona samo pogoršavaju to stanje. Radi se i o tome da o licima sa težim oblika invaliditeta brinu članovi porodice te su ta lica dodatno izložena mogućnosti obolijevanja od virusa, jer osoba koja se zarazi, a brine se o licu sa invaliditetom, i dalje mora da se brine o njemu i tako tu osobu dovodi u opasnost", dodala je Mandić Đokićeva.\nPovodom obilježavanja današnjeg Međunarodnog dana osoba sa invaliditetom, predsjednik Vlade RS Radovan Višković rekao je da će Vlada raditi na kreiranju zakona koji će unaprijediti položaj lica sa invaliditetom u Srpskoj i olakšati im život.\n"U proteklom periodu donosili smo određena zakonska rješenja koja su išla u pravcu poboljšanja, ili materijalnog položaja ovih kategorija, ili rješavanja određenih pitanja. Sada ima potrebe da se to još dorađuje i proširuje", rekao je Višković nakon sastanka sa predstavnicima Koordinacionog odbora organizacija osoba sa invaliditetom RS.\nZahvalnost za pomoć tokom pandemije virusa korona Vladi Srpske uputila je Gospava Rađen Radić, predsjednica Upravnog odbora Koordinacionog odbora organizacija osoba sa invaliditetom RS.\n"Premijer je imao razumijevanja da podrži populaciju koja je u izuzetnoj potrebi u svakodnevnom životu, a posebno u vanrednim okolnostima. Funkcionalnost i samostalnost tih porodica je ipak tih dana bila unaprijeđena zahvaljujući podršci Vlade Srpske", rekla je Rađen Radićeva.


U Srbiji do 2050. trećina stanovnika starija od 65 godina\nM. D.\t 3. aprila 2016. 10:00\nSrbija se prema starosti stanovništva trenutno nalazi na 23. mestu u svetu, sa 17,6 odsto starijih od 65 godina što je dvostruko više od svetskog proseka. To su podaci Američke agencije za statistiku čija najnovija studija o starenju globalne populacije predviđa da će do 2050. godine broj starih u Srbiji porasti na 29 odsto.\nMeđutim, pošto će rast u pojedinim državama biti brži, naša zemlja će tada biti za dva mesta bolje rangirana i zauzeće 25. poziciju. Veći udeo seniora od Srbije, prema ovim predviđanjima, imaće između ostalih i Slovenija, Bugarska, Rumunija, Bosna i Hercegovina, Hrvatska i Mađarska.\nKoliko svet brzo stari pokazuju prognoze američkih statističara prema kojim bi broj ljudi starijih od 65 godina na planeti mogao do polovine ovog veka da se udvostruči. Ukoliko se aktuelni trend starenja svetskog stanovništva nastavi, udeo starijih od 65 godina će od sadašnjih 8,5 odsto porasti na 17 odsto, odnosno sa 617 miliona na čak 1,6 milijardi ljudi.\nJapan zauzima prvo mesto u svetu po starosti stanovništva i kako predviđa ova studija, na toj poziciji će ostati i do 2050. godine. Podaci pokazuju da najbrže stari stanovništvo Evrope, koja je i danas najstariji region, dok je najmlađa populacija Afrike gde stariji od 65 čine tek 3,5 odsto ukupnog stanovništva.\nUmesto Nemačke, Italije i Grčke, koje sada zauzimaju drugo, treće i četvrto mesto po starosti populacije, do polovine ovog veka njihove pozicije zauzeće Južna Koreja, Hong Kong i Tajvan. U Kini, Indiji, Indoneziji, Brazilu, Kolumbiji i Kubi do 2050. godine broj ljudi starijih od 80 godina biće četiri puta veći nego što je sada.\nOsim malog priraštaja stanovništva, jedan od razloga za ovaj rast jeste i produženje očekivanog životnog veka koji bi trebalo da poraste sa 68,6 godina u 2015. na 76,2 godine do sredine 21. veka.\nTo, prema ovim prognozama, znači da će u ovom periodu i broj onih sa više od 80 godina da se utrostruči, odnosno da poraste sa sadašnjih 126,5 miliona na 446,6 miliona ljudi. Tumačeći brojke, američki stručnjaci ukazuju na rizike ovih trendova rasta.\nKada je o zdravlju najstarije populacije reč, najveća briga su hronične nezarazne bolesti, pre svega srčana oboljenja, rak, respiratorne bolesti i dijabetes, dok u Africi ovome treba dodati i zarazne bolesti kao što su HIV i malarija.\n„Ljudi žive duže, ali to ne znači da žive zdravije. Porast populacije starijih predstavlja izazov za javno zdravlje na koji moramo biti spremni”, navodi jedan od autora ovog istraživanja.


svibanj 2017 - Sport nedjeljom\nNalazite se na: Naslovnica / 2017 / Arhiva za svibanj 2017\nRomeo Jozak: “U HNS-u je ponekad bilo “pikulanja”, ovaj posao sada me zanima!” (video)\nSportski direktor Dinama Romeo Jozak najavio je da bi Petev mogao ostati trener i sljedeće sezone! Demantirao je da Ante Ćorić odlazi iz kluba...on bi trebao etablirati svoj talenat do kraja!...više u video isječku. https://youtu.be/5FbxAKkV0r8 … [Pročitaj više]\nVaterpolisti Juga korak do osvajanja još jednog naslova prvaka! (video)\nhttps://youtu.be/Fgs4QrnbWZA … [Pročitaj više]\nHajduk demolirao Osijek (video)\nhttps://youtu.be/RBx3SR8D610 … [Pročitaj više]\nCibona preko Zadra u polufinale PH (video)\nhttps://youtu.be/D0baGhwHy5A … [Pročitaj više]\nKasim Kamenica: “Nisam vjerovao da ću se vratiti u Zagreb!” (video)\n… [Pročitaj više]\nLino Červar okuplja “Kauboje” (video)\nIzborni rukometne reprezentacije Lino Červer najavio je prvo okupljanje naših "kauboja" pod njegovim vodstvom. Naznačio je kompletan svoj stožer kao i koji je to novi/stari reprezentativac koji se vraća nakon Alilovića i Vorija u … [Pročitaj više]\nAnte Baković: “Dosta je krivih poteza, želim odbojci vratiti pozitivan predznak!” (video)\nEKSKLUZIVNO, gost naše emisije bio je novi/stari predsjednik odbojkaškog saveza ANTE BAKOVIĆ. Evo što je rekao o svom prethodniku Zdeslavu Baraču, o nastalim dugovima u savezu, budućnosti hrvatske … [Pročitaj više]


Budućnost programiranja - Veselin Jevrosimović\nU prethodnoj deceniji zanimanja vezana za programiranje postala su izuzetno popularna i dobro plaćena u čitavom svetu. Samim tim, raste i broj mladih ljudi koji žele da se u budućnosti bave ovim poslovima. Postavlja se stoga logično pitanje kakva je budućnost programiranja i šta u narednoj deceniji čeka nekoga ko je na početku uzbudljivog, zanimljivog i napornog puta ka profesionalnom bavljenju kreiranjem softvera.\nNajpre, primetan je trend pojave novih i popularizacije postojećih programskih jezika specijalizovanih za obradu velikih količina podataka, izračunavanja u okruženju distribuiranih mreža i klaud sistema. Dalje, specijalizacija za jednu platformu verovatno je pogrešna odluka budući da se ista softverska rešenja sve češće koriste na najrazličitijim vrstama uređaja – od mobilnih telefona, preko računara, do nosive tehnologije i pametnih predmeta. Još i više, raste potreba za poznavanjem alata koji su specifični za razvoj mašinskog učenja, neuronskih mreža i veštačke inteligencije u širem smislu. Kad smo već kod veštačke inteligencije, nije daleko dan kada će računari sami pisati programe. Već sada postoji nekoliko uspešnih projekata koji rade na tome da omoguće pretvaranja prirodnog govora u linije programskog koda. Rezultati koji su za sada postignuti obećavaju, a naredni korak je opcija da se softveri sami nadograđuju i unapređuju svoje funkcionalnosti. Na kraju, neko bi možda mogao da pomisli kako će nestati potreba za ljudima koji se bave programiranjem. Verovatno hoće, ali pisanje programskog koda ionako je najmanje interesantan deo posla koji podrazumeva i mnogo kreativnije aktivnosti.\nNaime, naziv „programerka/programer“, premda u masovnoj svakodnevnoj upotrebi, ne opisuje na pravi način ono čime se ljudi u ovoj oblasti bave. Zbog toga je prikladniji i precizniji izraz „softverski inženjer“. Softversko inženjerstvo je disciplina koja se bavi osmišljavanjem, projektovanjem, razvojem i održavanjem efikasnih, pouzdanih i bezbednih informacionih sistema i aplikacija. Razvoj je samo jedna komponenta softverskog inženjerstva, a programiranje tek jedan deo razvoja. To što će veštačka inteligencija biti sposobna da automatizuje proces programiranja ne znači da će prestati potreba za ljudima. Bitno je, međutim, da svi koji žele da grade karijere u informacionim tehnologijama razumeju ove razlike i prihvate potrebu za usvajanjem širokog spektra znanja i veština.


Hotel bez zgrade i zidova, gde su sobe na otvorenom, na livadi - TU Magazin\nHotel bez zgrade i zidova, gde su sobe na otvorenom, na livadi\nBy redakcija on\t Oct 14, 2018 TURIZAM, ZANIMLJIVOSTI\nZa sve ljubitelje prirode i boravka u prirodi, za one koji nisu baš za to da se prenoći u vreći za spavanje, stiglo je pravo rešenje. Svi će moći da spavaju u u hotelu, u udobnom krevetu, ail na livadi ispod zvezda.\nZero Real Estate’s Schwendi Suite je soba u hotelu bez zidova, prozora, poda ili krova, a nalazi se u šumi u regionu Togenburg u švajcarskim Alpima. Reč je o kreaciji švajcarskih koceptualnih umetnika Frenka i Patrika Riklina koji su rešili da gostima pruže neverovatno iskustvo boravka u prirodi. Umesto da se hotel ograniči zidovima, i da gosti uživaju samo u slikama i motivima na zidovima hotela, od sada će uživati u prirodnim lepotama i prizoru koji ostavlja bez daha.\nSvi gosti koji žele da ovde provedu noć, i i da se probude u divljoj prirodi, moraju pre toga da se prijave u obližnjem hotelu Apenrose, odakle će ih batler odvesti do njihove sobe, odnosno kreveta. Takozvane sobe se nalaze visoko iznad doline Togenburga, a pogled je veoma impresivan, gleda se pravo u planine i blistavo jezero Šehndazi.\nZa sada, interesovanje gostiju je prilično veliko, i nema mesta do kraja 2018. godine, sve je rezervisano.


Višegrad: Iz grobnice na Hrtar Gradu ekshumirani posmrtni ostaci najmanje šest žrtava - Bportal.ba - Najvažnije vijesti iz BiH\nEkshumacija na lokalitetu Hrtar Grad, u općini Višegrad, završena je danas i iz masovne grobnice koja je pronađena na tom mjestu ekshumirani su posmrtni ostaci najmanje šest žrtava.\nRadi se o nekompletnim posmrtnim ostacima koji su, najvjerovatnije, iz primarne grobnice prebačeni na taj lokalitet.\nPronađeni posmrtni ostaci žrtava danas će biti prebačeni u Centar za obdukciju i identifikaciju u Goraždu gdje će biti izvršena sudsko-medicinska i kriminalističko-tehnička obrada, a u narednom periodu će biti uzeti i koštani uzorci radi utvrđivanja identiteta žrtava uz pomoć DNK analize.\nPretpostavlja se da se radi o žrtvama bošnjačke nacionalnosti iz Višegrada.\nEkshumacijom na Hrtar Gradu rukovodilo je Tužilaštvo BiH, po naredbi Suda BiH – saopćeno je iz Instituta za nestale osobe BiH.\nOznačeno: masovna grobnica, višegrad, žrtve bošnjačke nacionalnosti\nPredsjednik Mehanizma za međunarodne krivične sudove u Hagu /MMKS/ Teodor Meron zatražio je od sudije Žan-Kloda Antonetija da sačeka odluku Apelacionog vijeća u vezi sa zahtjevom nekadašnjeg predsjednika Republike Srpske Radovana Karadžića o diskvalifikaciji sudija iz procesa povezanog sa njegovom žalbom. On je u saopštenju napisao da je u interesu pravde i pravosudne izvjesnosti da […]


Zajednica Sudija i Kontrolora RSS - Part 6\nRukometašice Srbije pobedom su započele ciklus kvalifikacija za EHF EURO 2022. U „Kristalnoj dvorani“ u Zrenjaninu ubedljivo su savladale selekciju Turske rezultatom 36:27 (21:13). SRBIJA – TURSKA 36:27 (21:13) Selekcija Srbije uspešno je započela svoj put ka Evropskom prvenstvu. Prvu od dve utakmice kvalifikacija za EHF EURO 2022 koje su na programu ove nedelje naš […]\nIN MEMORIAM Božidar Todosijević – Šicko (Jagodina, 02.04.1959. – 15.09.2021) Božidar Todosijević – Šicko, rođen 02.04.1959. godine u Jagodini, gde je radio u fabrici kablova kao mašinovođa. Tokom svog života bio je fudbalski golman i fudbalski sudija, dok je 1984. godine postao rukometni sudija. Tokom svoje karijere rukometnog sudije stekao je zvanje saveznog sudije, sudio […]


Potpisan Sporazum o saradnji Komercijalne banke a.d. Banja Luka i banjalučkog Univerziteta | Komercijalna banka ad Banja Luka\nAkcijska ponuda gotovinskih kredita fizičkim licima za klijente u Federaciji BiH\nStambeni krediti – kupovina nekretnina u Srbiji\n> Potpisan Sporazum o saradnji Komercijalne banke a.d. Banja Luka i banjalučkog Univerziteta\nPotpisan Sporazum o saradnji Komercijalne banke a.d. Banja Luka i banjalučkog Univerziteta\nPredstavnici Komercijalne banke a.d. Banja Luka i banjalučkog Univerziteta potpisali su ugovor o poslovnoj saradnji na osnovu kojeg će studentima raznih profila biti omogućena kvalitetna praksa.\nPredsjednik Uprave Komercijalne banke a.d. Banja Luka, Dr Boško Mekinjić istakao je da mu je veliko zadovoljstvo što proširuju dobru saradnju, koju su do sada imali sa Pravnim i Ekonomskim fakultetom.\n- Prepoznajući potrebe tržišta, te trendove koji prate bankarski i cjelokupan finansijski sektor, uvidjeli smo da u bankama postoji potreba i za angažovanjem stručnjaka drugih profila. Ugovor koji smo potpisali sa Univerzitetom potvrđuje da u banci postoje pozicije koje ne moraju biti usko vezane za ekonomiju istakao je Mekinjić.\nNaglasio je da su bankarskom sektoru potrebni i studenti elektrotehnike,informacionih tehnologija,matematičari, ali i studenti Fakulteta za bezbjednost.\n- Zahvaljujući ovom ugovoru o poslovnoj saradnji biće angažovani najbolji studenti sa tih smjerova. Na taj način poslaćemo jasnu poruku svima da se isplati učiti i biti dobar student. Ovo je ta kođe i jedan vid zaustavljanja odliva mladih kadrova iz Republike Srpske i dobra poruka svima da se i na našim prostorima može dobro živjeti od svoga rada i zalaganja rekao je Mekinjić.\nNadam se da će dobar primjer naše saradnje pratiti i ostale instituci je iz finansijskog sektora - rekao je Mekinjić.\nRektor Univerziteta u Banjaluci Radoslav Gajanin naglasio je da je jačanje saradnje sa privredom i raznim kompanijama jedno od strateških opredjeljenja te visoko školske ustanove.\n- Ovo je šansa da studentima obezbijedimo adekvatnu praktičnu nastavu u Komercijalnoj banci Banjaluka. Zahvalan sam rukovodstvu banke na podršci, na prepoznavanju Univerziteta kao partnera i pomoći u realizaciji našeg strateškog cilja istakao je Gajanin. Ponovio je da praktična nastava u poslovnicama Komercijalne banke neće biti rezervisana samo za studente i diplomirane ekonomiste već i za studente i diplomce sa drugih fakulteta što je veoma značajno.\n- Oni koji se dobro pokažu na praksi dobiće šansu i za nastavak angažmana u Komercijalnoj banci rekao je Gajanin.


Izvor: Vostok.rs, 26.Jan.2021, 10:48\nReč je o redovnoj obuci pilota i tehničkog sastava za realizaciju zadataka u uslovima kada magla, smanjena vidljivost, jednoličnost terena, te podizanje snežne zavese pri sletanju otežavaju letenje i realizaciju zadataka, saopštilo je Ministarstvo odbrane Srbije.\nParalelno sa uvežbavanjem pilota vrši se i obuka tehničkog sastava svih specijalnosti u eskadrili. Tehnički sastav uvežbava već razrađene procedure u slučajevima niskih temperatura i tokom otežanih meteoroloških uslova. Avion „orao“ je lovac-bombarder namenjen za vazduhoplovnu vatrenu podršku jedinicama Kopnene vojske i dejstvo po ciljevima na zemlji. Nalazi se u naoružanju 241. lovačko-bombarderske avijacijske eskadrile.\nRadio Televizija Vojvodine: Obuka pilota i tehničkog sastava 98. vazduhoplovne brigade


On je na konferenciji za novinare u Kartumu rekao da će Bašir biti upućen na suđenje nakon isteka perioda za žalbu u trajanju od sedam dana.\nMahmud kaže da je krivična istraga pokrenuta protiv još 41 bivšeg zvaničnika optuženog za ucenu.\nIz tužilaštva je u četvrtak, 13. juna, saopšteno da je Bašir optužen za korupciju nakon što je završena istraga o slučaju.\nBašir je već optužen u maju za podsticanje na ubijanje demonstranata i u umešanost u izvršenje ubistava, a tužioci su naredili njegovo ispitivanje pod sumnjom da je učestvovao u pranju novca i finansiranje terorizma.\nMahmud je istakao da je sa komandantima vojske razgovarao u sudskom nadgledanju plana uklanjanja "kriminalaca" iz područja gde je smešten protestni kamp u Kartumu.\nOn je, međutim, naglasio da sa njima nije razgovarao o rasterivanju demonstranata.


Trener madridskog Reala Rafael Benitez potvrdio je da su se Geret Bejl i Serhio Ramos oporavili od povreda i da će igrati u gradskom derbiju protiv Atletika.\nTrener Madriđana međutim, neće moći da računa na Džejmsa Rodrigeza, koji se povredio prošlog meseca dok je igrao za Kolumbiju. On je naglasio da najverovatnije neće pustiti Rodrigeza da putuje u Južnu Ameriku, iako je Kolumbijac pozvan da igra za reprezentaciju protiv Perua i Urugvaja.\n"Rodrigez je dobio udarac u četvrtak i neće biti spreman za utakmicu. On skoro sigurno neće putovati u Južnu Ameriku", rekao je Benitez.\nReal na tabeli u Primeri zauzima četvrto mesto i ima dva boda prednosti u odnosu na Atletiko.


Đilas: Sramotno što tužilaštvo sedam godina odlučuje o postupku protiv Popovića - KRIK\nĐilas: Sramotno što tužilaštvo sedam godina odlučuje o postupku protiv Popovića\nKomentarišući slučaj ministra Nenada Popovića i privatizacije kojom je uništena firma „Minel transformatori“ jedan od lidera opozicionog Saveza za Srbiju Dragan Đilas kaže za KRIK da je sramotno da sedam godina tužilaštvo ne donosi odluku o podizanju optužnice ili odustajanju od istrage protiv Popovića.\n„Nažalost, primera loših privatizacija poput ‘Minela’ ima mnogo. Mnogo ljudi je ostalo bez posla zbog nesposobnosti onih koji su kupili firme ili zbog namernog uništavanja firmi od strane vlasnika“, navodi Đilas za KRIK.\nPrema njegovim rečima, deluje da je novac ove firme završio na računima povezanih kompanija.\n„Konkretan slučaj ima dodatnu težinu jer je kupac ‘Minela’ gospodin Nenad Popović, sadašnji ministar u Vladi Republike Srbije.“\nOn dodaje i da je posle svega što je KRIK objavio o ministru Popoviću, jasno da „čak i da je radio sve po zakonu, nema kvalitete da bude na takvoj poziciji.“\nPodsetimo, Ministar bez portfelja zadužen za inovacije i tehnološki razvoj Nenad Popović privatizovao je fabriku „Minel Transformatori“ 2008, kada je bio narodni poslanik.\nOn je, kako su otkrili novinari KRIK-a, godinama kršio ugovor o privatizaciji koji je sklopio sa državom. Umesto da u firmu investira sedam miliona evra, što je ugovorom bio obavezan da uradi, Popović je firmu ostavio u milionskim dugovima.\nKada su računi kompanije blokirani zbog nagomilanog duga, izašao je iz vlasništva, a sindikat radnika je protiv njega 2012. godine podneo krivičnu prijavu za zloupotrebe u privatizaciji.\nUprkos insistiranju Agencije za borbu protiv korupcije koja je godinama vršila pritisak na tužilaštva da ispitaju ovaj slučaj, do danas nije otvorena istraga.\nKako su novinari KRIK-a ranije otkrili, ministar Popović poseduje ofšor kompanije, bogatstvo koje se procenjuje na 100 miliona dolara, a od 2008. godine ima boravište u Švajcarskoj gde plaća poreze. Nakon ovog otkrića ministar je tužio KRIK četiri puta.


Polovni Noblelift viljuškari - ostalo oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Viljuškari - ostalo > Noblelift\nPolovna Noblelift viljuškari - ostalo na prodaju\nOvde je kompletna lista polovnih Noblelift viljuškari - ostalo oglasa za prodaju na Mascusu. Noblelift viljuškari - ostalo oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Noblelift viljuškari - ostalo u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Noblelift viljuškari - ostalo i druge opreme\nOvde je kompletna lista polovnih Noblelift viljuškari - ostalo za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Noblelift viljuškari - ostalo koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Noblelift viljuškari - ostalo.


Kada paziš da ne uvrijediš Srbiju: Vojin Ćetković i Dejan Lutkić postali “glumci iz Beograda” – Haber.ba\nMinistar rada i boračko-invalidske zaštite RS Duško Milunović rekao je da glumci iz Beograda Vojin Ćetković i Dejan Lutkić više nikada neće biti pozvani da budu dio bilo kakvih aktivnosti koje se budu provodile, bar kad je to u nadležnosti Ministarstva rada i boračko-invalidske zaštite RS.\nDuško Milunović - Nezavisne.com\nMilunović je naglasio da su “bili zatečeni kada su javili da glumci neće da nastupe ukoliko se ne ukloni natpis da se obilježava Dan mitrovdanskih bitaka, gdje, takođe, stoji i grb Republike Srpske i da oni neće nastupiti sa svojim programom ukoliko to ne bude sklonjeno”.\n“Sa mnom je bio i ministar Petar Đokić i bili smo decidni da taj natpis mora da bude tu s obzirom na to da je riječ o ‘državnom’ prazniku. Ako bude sklonjen natpis, bili smo spremni da odemo iz Nevesinja nakon polaganja vijenca na spomenik poginulim borcima”, istakao je Milunović za “ATV”, prenosi “Srna”.\nOn je naveo da nije dobio nikakvo objašnjenje šta je tačno glumcima smetalo, dodavši da je sa predstavnicima opštine Nevesinje dogovoreno obilježavanje Mitrovadanskih bitaka 1992-1994, ali su predstavnici opštine tražili da se obilježi i Dan opštine, kao i 800 godina autokefalnosti SPC.\nTeme:Dejan Lutkić, Duško Milunović, izdvojeno, Nevesinje, skandal, Vojin Ćetković, zabrana\nOd Vojina Ćetkovića u Nevesinju zatraženo da podrži Dodikovu politiku\nĆetković i Lutkić napustili Nevesinje jer organizatori nisu htjeli ukloniti natpis “Mitrovdanske bitke” i grba Republike Srpske\nSerija problema koji su povezani sa lošim snom može da poveća nivo emocionalnog stresa...\nPenzioner star 90 godina hospitalizovan je u jednoj engleskoj bolnici zbog paničnog napada prouzrokovanog...\nŠanse za preživljavanje usljed zastoja srca su tokom vikenda manje za 20 posto u...


Republika Srbija, poslednje dve decenije, kao svoj glavni spoljnopolitički cilj ističe članstvo u Evropskoj uniji. Na svom putu evrointegracija Srbija mora da sprovede mnogobrojne reforme kako bi bila spremna, u funkcionalnom i organizacionom smislu, da preuzme sve obaveze koje iz članstva u Uniji proizilaze. Te neophodne reforme pre svega podrazumevaju izgradnju odgovarajućih administrativnih kapaciteta, koji su preduslov za ispunjavanje svih ostalih kriterijuma – političkih, ekonomskih i pravnih. Kao glavni nosioci administrativnih reformi izdvajaju se kadrovi državne uprave, odnosno službenički sistem, što predstavlja i temu ovog rada. Kadrovi su najznačajniji deo svakog organizionog oblika jer od njihove profesionalnosti, etičnosti i odgovornosti zavisi ispunjavanje svih ciljeva i zadataka zarad kojih je organizacija osnovana, a u državnoj upravi, njihov značaj je još veći jer obavljaju poslove od javnog interesa i značaja. To je i razlog iz kog EU posmatra reformu kadrova, u skladu sa svojim upravnim prencipima objedinjenim Evropskim upravnim prostorom, kao jedan od uslova za pristupanje.\nPERIODIKA Administracija i javne politike 3/2019 3/2019 УДК 327.36:35.08(497.11) 23-45\nLink ka izdanju časopisa Administracija i javne politike - 3/2019


sreda, 19. jun 2019, 18:55\nTema emisije SPONA iz Beča, urednice Vere Marjanović, ovog puta je Crni talas u jugoslovenskoj kinematografiji. Naime, Film Arhiv Austrije je organizovao retrospektivu poznatih ostvarenja iz tog perioda, što je izazvalo veliku pažnju ljubitelja sedme umetnosti.\nZa emisiju SPONA, o pogledu na Crni talas i njegovom značaju za istoriju kinematografije, govore selektori retrospektive Duško Dimitrovski i Helmut Pfluegl. Oni su, pripremajući reviju, u goste pozvali Želimira Žilnika i Lordana Zafranovića, koji su svojim filmovima obeležili pomenutu filmsku eru. Nakon projekcija filmova „Rani radovi“ i „Nedjelja“, publika je sa velikom pažnjom slušala njihova izlaganja, postavljajući brojna pitanja.\nZa RTS Svet slavni režiseri su govorili o nastanku formulacije „Crni talas“, o političkom uticaju na stvaralačku slobodu i o traženju izlaza kad su se pojavljivala određena ograničenja. Za njih je, ipak, najvažnija bila činjenica da su filmovi koji su iskakali iz propisanih standarda pronalazili put do publike i festivala, gde su osvajali nagrade, pa i danas žive punim intezitetom. Žilnik i Zafranović su se dotakli i savremenih trendova u filmskoj umetnosti i komercijalnog momenta, koji je najčešće i odlučujući kad se kreće sa velikim projektima.\nLordan Zafranović je izrazio žaljenje što Filmski centar Srbije za sada ne pokazuje sluh kad je u pitanju njegova želja da snimi film „Djeca Kozare“, čiji scenario dugo već čeka na realizaciju. On je naglasio da kao pripadnik hrvatskog naroda ima obavezu da govori o počinjenom zlu nad srpskom decom u vreme NDH, kako se ono ne bi ponavljalo.


Eko forum i Grijanje o grijanju\npetak, 28 Juni 2013 13:21\nEko forum Zenica je na današnjoj pres konferenciji pojasnio stavove iz svog saopćenja uoči ovosedmične sjednice Općinskog vijeća u kojem je naznačio mogućnost povećanja cijene grijanja za narednu sezonu za 15 posto.\n-Saopćenje koje smo uputili javnosti a koje je isti dan demantovano iz Javnog preduzeća „Grijanje“ imalo je za cilj da animira javnost i mislim da smo uradili dobru stvar,izjavio je Samir Lemeš,predsjednik Eko foruma.\nPrema njegovim riječima,reagovanje Eko foruma je dobrodošlo i zboga toga kako bi se vijećnici na vrijeme upoznali sa stanjem u ovoj komunalnoj oblasti,jer svi nemaju vremena da dovoljno isčitavaju materijale. Lemeš je ukazao da Eko forum ostaje kod ideje da se sa kompanijom ArcelorMittal iznađe tehničko rješenje za korištenje toplote sa kotlova utilizatora u Čeličani.\nPres konferenciji je prisustvovao i direktor Javnog preduzeća „Grijanje“, Kasim Sarajlić,koji je još jednom ponovio da nije predviđeno poskupljenje cijene grijanja za narednu sezonu. Podržao je pri tome svako rješenje koje donosi nižu cijenu grijanja. (Š.B. rtvze)\nViše iz kategorije: « Istine i zablude o Metalurgu Mreža podrške investitorima »


Medicinska i zaštitna oprema i respiratori, stigli su u Niš\nU Niš, grad na jugu Srbije koji je uz Beograd jedno od žarišta korona virusa, dopremljena je medicinska oprema. U Pitanju je veliki broj maski, invazivnih i neinvazivnih respiratora i druge medicinske opreme, donete za potrebe Niša, ali i drugih gradova na jugu Srbije.\nPredsednik Srbije Aleksandar Vučič koji je došao u Niš, rekao je da sa dopremljenom pomoći „ima dovoljno opreme za ceo jug Srbije“.\nOn je rekao i da se u Niš, svakih sedam dana šalje zaštitna oprema, materijali i neretko respiratori. "I danas smo doneli, preksinoć je stiglo pet novih kliničkih respiratora, danas četiri nova, ukupno devet, a 29 u poslednjih mesec dana. Doneli smo 20 neinvazivnih respiratora", rekao je Vučić.\nVučić je naveo i da su kapaciteti za kovid bolnice na izmaku i da su za te potrebe odredili druge objekte. Kako je precizirao, bolnica u Leskovcu, gradu blizu Niša, će biti pretvorena u kovid bolnicu.\nTakođe, osim sportske hale Čair u Nišu, za zbrinjavanje pacijenata se planira i kasarna u Nišu kao i hotel Nais u tom gradu, rekao je Vučić.\nVučič je rekao i da je neophodno biti disciplinovan. „Narednih 10 dana je ključno. Do 20. aprila rešava se sudbina našeg odnosa prema virusu. Do tada će biti neophodna disciplina“, rekao je Vučić\nOn je najavio i povećanje broja testiranih građana.\nVučić: Opreme ima za ceo jug Srbije\nMedicinsku opremu su u Nišu dočekali gradonačelnik Darko Bulatović, član Kriznog štaba epidemiolog Branislav Tiodorović i direktor KC Niš Zoran Radovanović.\n„Ostanite kod kuće, to je poruka za građane. Pridržavajte se mera“, poručio je Tiodorović.\nSrbija se nalazi u petoj nedelji epidemije korona virusa, a ukupno je zaraženo 2.867 osoba. Prema poslednjim podacima, saopštenim u četvrtak u 15 časova, preminulo je 66 ljudi.\nOd danas u 17 časova, na snagu stupa zabrana kretanja koja će trajati tokom čitavog vikenda, odnosno do ponedeljka u 5 sati ujutru.\nTo će biti i najduži policijski čas od početka vanrednog stanja koje je u Srbiji uvedeno 15. marta.


Indijska vlada režira film o Džejmsu Bondu\n► Indijska vlada režira film o Džejmsu Bondu\n04.09.2011 Nju Delhi\nIndijska vlada zatražila je od producenata novog filma o Džejsmu Bondu da izmene scenu u kojoj tajni agent 007 skače sa krova voza punog putnika na krov drugog, takođe krcatog voza, pošto bi to moglo da stvori negativnu sliku o indijskoj železnici.\n"U Indiji je zabranjeno putovati na krovu vozova i to ne treba ohrabrivati", objasnio je Frans presu ministar železnica Dineš Trivedi.\nPrema scenariju, Danijel Krejg koji igra Bonda, treba da sa motickla skoči na krov jednog voza punog putnika, a odatle na krov drugog voza, takođe prepunog ljudi.\nMinistar je naveo da su producenti prihvatili zahtev pa će Bond, možda, skakati s krova na krov - praznih vozova.\nTakođe je kazao da bi glavni junak mogao da iskoristi priliku da malo reklamira indijsku železnicu koja ima 11.000 vozova i preveze dnevno 19 miliona putnika.\n"Mogao bi kaže nešto u stilu `indijska železnica je snažna kao Džejms Bond'", objasnio Dineš Trivedi ali nije rekao kako je ta sugestija primljena.


Predstavnici Mreže za politike prema drogama u jugoistočnoj Evropi boravili u radnoj posjeti Bosni i Hercegovini\nPredstavnici Mreže za politike prema drogama u jugoistočnoj Evropi, direktor mreže Milutin Milošević, i članovi Upravnog odbora, Denis Dedajić i Saša Mijović (DPNSEE) su od 03. 10. do 06. 10. boravili u radnoj posjeti Bosni i Hercegovini. Ovo je četvrta u nizu od planiranih šest u drzavama jugoistocne Evrope. Osim Bosne i Hercegovine, realizovane su posjete Crnoj Gori, Kosovu i Srbiji nakon cega slijede posjete Albaniji i Makedoniji. Cilj posjeta je uspostavljanje kontakata sa relevantnim subjektima, organizacijama i institucijama u ovim zemljama, sagledavanje situacije u svakoj drzavi pojedinacno, što će biti polazna osnova za pravce djelovanja na polju borbe protiv droga u jugoistocnoj Evropi u budućem periodu.\nTokom posjete odrzani su sastanci sa upravom i strucnom sluzbom zatvora Tunjice u Banjaluci, takođe i u zatvoru u Zenici, članovima Komisije za droge Republike Srpske, stručnim timom metadonskog centra psihijatrijske klinike u Banjaluci, stručnom službom Klinike za bolesti zavisnosti u Sarajevu, predsjednikom UG Proi, predstavnicima terapijske zajednice Smoluca, stručnim timom Psihijatrijske klinike u Tuzli, Ognjenom Zekićem, šefom odjeljenja za borbu protiv droga Ministarstva bezbjednosti u Vladi Bosne i Hercegovine i Zavoda za bolesti ovisnosti Zeničko Dobojskog kantona.\nPoslednjeg dana posjete Bosni i Hercegovini, predstavnici Mreže za politike prema drogama u jugoistočnoj Evropi učestvovali su na sastanku CCM (Državno koordinirajuće tijelo za sprovodjenje projekata GFATM) i upoznali se sa radom Asocijacije Margina.\nMrežu za politike prema drogama u jugoistočnoj Evropi sačinjava 17 organizacija iz zemalja jugoistočne Evrope, Slovenije, Crne Gore, Bosne i Hercegovine, Srbije, Crne Gore, Kosova, Makedonije, Albanije, Grčke i Rumunije. U narednom periodu je planirano da se Mreži priključe i organizacije iz Hrvatske, Bugarske i Turske.


Mlekoprodukt počinje da izvozi na tržište zemalja EU i Kine - CorD Magazine\nPrva sezona prvog animiranog serijala proizvedenog u...\nKompanija Mlekoprodukt koja posluje u okviru grupe ”Savencia fromage & dairy”, dobila je sertifikat za izvoz proizvoda na tržišta Kine i Evropske unije.\nOvo je prvi put u istoriji da srpsko mleko i mlečni proizvodi mogu da se nađu i na prostoru Kine, koja predstavlja najveće potrošačko tržište na svetu. Do sada je ova kompanija izvozila u okviru zemalja Balkana (Crna Gora, Bosna i Hercegovina i Makedonija).\n”Izuzetno smo ponosni što je Mlekoprodukt na ovaj način dobio veliku priliku da daljim razvojem i unapređenjem svog poslovanja doprinese i poboljšanju domaće privrede. Naša osnovna strategija je očuvanje postojećih radnih mesta, ali i stvaranje mogućnosti za nova zapošljavanja. Pored toga, cilj nam je da proširimo zonu otkupa mleka i saradnju sa proizvođačima i farmerima. Uložili smo u razvoj naših proizvodnih kapaciteta da bismo domaće srpske proizvode ponudili kineskim potrošačima, kao i potrošačima zemalja EU”, istakao je Beslać.\nAndrej Beslać, predsednik Saveza za hranu i poljoprivredu\nDigitalizacija poljoprivrede kreće sa eAgrarom\nNALED 4 maj 2021\nIako je u prethodnom periodu napravljen pomak u procedurama, za praćenje koraka sa brzim izmenama propisa EU u oblasti hrane, potrebno je uvesti brže...\nMlekoprodukt ekskluzivni distributer “Starbucks ready to drink” kafe\nBiznis vesti 26 novembar 2020\nMlekoprodukt je postao ekskluzivni distributer "Starbucks ready to drink" kafe za Srbiju i Crnu Goru, a to znači da, po prepoznatljivu Starbucks kafu sa...


Razbijanje kriminalnih grupa iz regiona je najvažniji korak u obračunu sa uticajem stranih službi na Srbiju!\nPiše: Miroslav Parović, predsednik stranke „Treća Srbija“\nOdluka državnog vrha da krene u suzbijanje delovanja stranih službi bezbednosti na teritoriji Srbije je nužan korak u vraćanju suvereniteta narodu i državi i iz tog razloga nailazi na našu podršku. U peridou od petog oktobra dvehiljadite godine naš državni aparat je „izbušen“ do te mere da u mnogim oblastima agenti stranog uticaja imaju značajniju ulogu od institucija sistema, a što je nedopustivo.\nPosebno je za narod i državu poguban uticaj stranaca na kriminalne grupe koje deluju u Srbiji. U tom smislu je neophodno pre svega razbiti kriminalne grupe iz Crne Gore kojima logistiku daje njihova služba bezbednosti, te albanske kriminalnee grupe sa teritorije Kosova i Metohije kojima organi tzv. države Kosovo daju punu podršku. Takođe, javna je tajna da najveći broj profesionalnih ubica dolazi iz Bosne i Hercegovine, a da Hrvatska daje podršku uticaju na kulturu, medije, obrazovni sistem kao i deo mutnih poslova u oblasti trgovine.\nUništenjem ovih kriminalnih grupa će se drastično poboljšati bezbednosne prilike na našim ulicama gde već mesecima besni rat mafijaša sa KiM i iz Crne Gore. Takođe, uništenje kriminalnih grupa iz Crne Gore će drastično umanjiti snagu režima Mila Đukanovića koji je posle kampanje protiv Srbije i lažnih optužbi da Srbija šalje teroriste postao regionalni problem najvišeg prioriteta.\nNaravno, na globalnom planu uticaji koje na Srbiju imaju bezbednosne strukture dominantnih država sveta je neuporedivo veći od uticaja zemalja iz regiona. Međutim, težište njihovog delovanja je uglavnom u političkoj ravni, te je stoga i odbrana od tog uticaja drugačija i suptilnija.\nNa kraju, čitava priča o suzbijanju delovanja stranih obaveštajnih službi i agenata od uticaja ne sme se pretvoriti u logiku „Balkanskog špijuna“, niti se sme dozvoliti politička zlouporeba ove teme. Iz tog razloga ćemo se mi kao stranka kloniti olakog etiketiranja, ali isto tako nećemo ostati po strani jer je ovo državno pitanje koje se tiče svih nas.


Sud BiH odobrio je zahtjev kompanije “Srebrena malina” za plaćanjem 265.131 KM PDV-a za preostalih dvadeset respiratora koji su dvije sedmice uvezeni u Bosnu i Hercegovinu iz Kine, a i dalje su skladišteni na Sarajevskom aerodromu.\nOvu informaciju potvrdila je za “Avaz” Adna Dobojlić, jedna od advokatica Fikreta Hodžića, vlasnike “Srebrene maline”.\nOvi respiratori stigli su u Sarajevo avionom “FlyBosnije” 27.maja, ali nisu mogli proći carinsku kontrolu dok se ne plati PDV-e.\nRazlog “blokade” i zašto je tražen zahtjev Suda je taj što je zbog istrage oko uvoze respiratora u BiH, za koje je plaćeno 10,5 miliona KM, “Srebrenoj malini” blokiran račun, a na zahtjev Tužilaštva BiH.\nSada preostaje da “Srebrena malina” izvrši uplatu PDV-a na račun Uprave za indirektno oporezivanje BiH.\nRanije je ova firma, dok im nije bio blokiran račun platila PDV-e za 80 uvezenih respiratora, u iznosu od 1.078.000 KM.\nNedavno su im odobrene i 452.000 da plate PDV-e dug za mjesec april.\nTužilaštvo BiH u ovoj aferi osumnjičilo je osim Hodžića i Fadila Novalića, premijera Federacije i Fahrudina Solaka, direktora Federalne uprave civilne zaštite FUCZ-a za više krivičnih djela.


Komunalni radnik dezinficira pješačku stazu, Moskva, 5. april\nPregled tekstova i vijesti za 6. april, 2020.:\nViše od 70.000 žrtava korona virusa, skoro 1.3 miliona zaraženih\nDo sada je u svetu preminulo 70.356 ljudi od posledica korona virusa u svetu, dok je zaraženo 1.284.409, podaci su Univerziteta Džon Hopkins.\nNjemački ministar spoljnih poslova Hajko Mas i ministar finansija Olaf Šolc pozvali su u ponedjeljak (6. aprila) na zajedničke mjere EU u borbi protiv virusa korona.\nPredsednik Srbije Aleksandar Vučić izrazio je spremnost na "punu" saradnju sa vlastima u Prištini u borbi sa epidemijom korona virusa, te naveo da je Beograd odlučan da pomogne Srbima na Kosovu u suzbijanju epidemije.\nMoguće vanredno stanje u Japanu na šest mjeseci\nJapan će sutra proglasiti vanredno stanje na šest mjeseci u pokušaju da zaustavi virus korona, javlja Rojters, dok Vlada priprema stimulacioni paket za ublažavanje udara na ekonomiju koja se već suočava sa recesijom.\nU Kini je prijavljeno 39 novih slučajeva oboljelih od virusa korona, što je rast za 30 u odnosu na juče, dok je i broj asimptomatičnih slučajeva, takođe u porastu.\nSingapurske vlasti su izdale naredbu za 20.000 stranih radnika, da ostanu u spavaonicama 14 dana, a razlog je povećan broj osoba zaraženih korona virusom.\nBroj oboljelih od virusa korona u Njemačkoj u protekla 24 časa porasla su za 3.677 na 95.391 i to je četvrti dan zaredom da je zabilježen pad novih oboljelih na dnevnom nivou, saopšteno je iz Instituta "Robert Koh".


VIše od 50 nemačkih kompanija traži dobavljače na ZB\nTanjug 27. maja 2021. 12:04\nBEOGRAD – Nemačko-srpska privredna komora (AHK Srbija) će i u 2021, sedmu godinu zaredom, organizovati regionalni B2B projekat s ciljem da nemačke firme pronađu dobavljače u Srbiji i zemljama Zapadnog Balkana.\nRegionalni B2B projekat „Nemačka inicijativa za pronalaženje dobavljača u državama Zapadnog Balkana“, u organizaciji AHK i nemačkog Udruženja za upravljanje materijalima, uvoz i logistiku, biće održan u onlajn formatu od 27. septembra do 15. oktobra 2021. godine, saopštila je danas ta komora.\nOve godine, nemačke kompanije dolaze pretežno iz metaloprerađivačkog sektora, i zainteresovane su za usluge livenja, kovanja, štancovanja i savijanja delova, kao i iz sektora brizganja plastike i elektronike. Učešće u projektu je potvrdilo više od 50 nemačkih kompanija.\nCilj projekta je da nemačke firme pronađu proizvođače iz traženih privrednih oblasti u Srbiji i zemljama Zapadnog Balkana, a koncept projekta se zasniva na mehanizmu „B2B sastanaka“.\nProšle godine, održano je preko 300 B2B sastanaka, uz učešće 52 srpske kompanije.\nPreduzeća u Srbiji koja su se prepoznale kao potencijalni dobavljač nemačkih kompanija mogu da se prijave za učešće na događaju putem sajta Nemačko-srpske privredne komore, gde se takođe nalaze profili i uslovi nemačkih firmi.\nRok za prijave je 17. jun 2021. godine, broj mesta je ograničen, odnosno na događaju učestvuju samo one kompanije koje svojim proizvodnim portfolijom odgovaraju potrebama potencijalnih nemačkih partnera.\nDogađaj se realizuje pod pokroviteljstvom Ministarstva za ekonomiju i energetiku Nemačke u okviru Programa za razvoj stranih tržišta za mala i srednja preduzeća SR Nemačke, dodaje se u saopštenju AHK.\nPortal Registra administrativnih postupaka olakšava…\nKompanije iz BiH mogu da prodaju svoju robu na Amazonu


Banke i novi cenovnici: Mora li korisnik da se saglasi sa povećanjem tarifa – GMinfo\nBanke i novi cenovnici: Mora li korisnik da se saglasi sa povećanjem tarifa\nViše banaka je od početka ove godine najavilo nove cenovnike svojih usluga. Kod svih, uglavnom, važi pravilo: ko ih ne odbije – smatra se da ih je prihvatio. Prema važećim propisima, o svakoj izmeni provizija koje banke zaračunavaju na svoje usluge, korisnik mora da bude obavešten bar dva meseca ranije. Pristajanje „na slepo“ na nove tarife, koje su najčešće više od dosadašnjih, može skupo da košta korisnika, a kod pojedinih usluga koje se do sada nisu naplaćivale i da rezultira – negativnim zapisom u Kreditnom birou, piše N1.\nObičan devizni račun, na kom građanin može da drži i simboličan iznos stranog novca – 20, 30 evra – samo da bi ga održao aktivnim, u pojedinim bankama više neće biti besplatan. Za njegovo korišćenje moraće da se plaća mesečna naknada, bez obzira što nema nikakvog prometa po računu.\nKorisnik u tom slučaju ima dve mogućnosti: da zatvori ovaj račun i promeni banku ili da – ne čineći ništa – pristane da plaća novi trošak.\nAko prihvati novi tarifnik, a ne obezbedi novac na računu, banka će njegovo dugovanje „pisati“ kao neplaćeni dug, koji će u slučaju da ostane neplaćen i narednih 60 dana – završiti kao negativna stavka u Kreditnom birou.\nA, bilo da je reč o neplaćenom dugu od hiljadu ili sto hiljada dinara, sa docnjom upisanom u izveštaj Kreditnog biroa teško da će korisnik u bilo kojoj banci uspeti da refinansira kredit, dobije kreditnu karticu ili produži dozvoljeni minus. I to naredne tri godine koliko se podatak o kašnjenju „čuva“ u Kreditnom birou od trenutka namirivanja duga.\nPropis koji će bankama zabraniti da naplaćuju provizije za račune na kojima nema ni priliva, ni odliva novca – ne postoji. Ali, postoje pravila koja od banaka zahtevaju da na vreme obaveste klijenta o predstojećoj promeni cenovnika, kako bi on mogao da pronađe banku koja mu, po pitanju naknada – više odgovara.\nObaveštenje na vreme\n“U skladu sa Zakonom o platnim uslugama naknada za usluge koje banka pruža korisniku je obavezni element zaključenog okvirnog ugovora o platnim uslugama i banke imaju obavezu da o promenama naknada informišu svoje korisnike, pismenim putem i to dostavljanjem predloga izmena (u ovom slučaju predloga novih naknada) najmanje dva meseca pre predloženog datuma početka njihove primene”, kažu za portal N1 u Narodnoj banci Srbije.\nAko ne obavesti banku da se sa dostavljenim predlogom izmena nije saglasio, smatraće se da je korisnik – saglasan, ali ovaj način saglašavanja mora prethodno da bude ugovoren okvirnim ugovorom između njega i banke.\n“Banka je dužna da istovremeno s dostavljanjem predloga o izmeni okvirnog ugovora obavesti korisnika platnih usluga o njegovom pravu da pre dana početka primene predloženih izmena i dopuna može da raskine okvirni ugovor bez plaćanja naknade i drugih troškova, ako ne prihvati taj predlog”, navodi NBS.\nNegativan izveštaj Kreditnog biroa\nKada je reč o kašnjenju u namirivanju obaveza, bez obzira da li korisnik računa namerno ili slučajno ne plati prispeli dug, svaka banka prijavljuje svakog klijenta – građanina kad protekne 60 dana od momenta kada je taj dug dospeo za naplatu.\nTo važi za dugove i po dinarskim i deviznim računima, dozvoljenim minusima, kreditnim ratama, kreditnim karticama…\nKada je reč o kreditima, sa otplatom rata kasni 139.537 dužnika…\nKoliko novca zapravo godišnje ostavlja svojoj banci, svaki korisnik može da sazna iz izveštaja koji banka mora da mu pošalje najkasnije do 1. marta svake godine.\nIzveštaj sadrži precizno navedene provizije i naknade koje su mu zaračunate tokom cele prethodne godine.\n“Pored podataka o naplaćenim naknadama, ovaj izveštaj sadrži i podatke o primenjenim kamatnim stopama i ukupnom iznosu kamate, ako je banka naplaćivala ili plaćala kamatu u tom periodu za pojedine usluge povezane s platnim računom. Korisniku platnih usluga je od velikog značaja da jednom godišnje dobije informaciju o svim naknadama koje mu je pružalac platnih usluga naplatio za određeni platni račun, kao i da dobijene informacije može da uporedi ukoliko ima više platnih računa kod različitih pružalaca platnih usluga”, ukazuju u NBS.\nI prilikom otvaranja računa u nekoj banci, svaki građanin od banke mora da dobije pregled svih naknada u standardizovanom obrascu koji je propisala NBS.\n“U našoj zemlji posluje 26 banaka i korisnici platnih usluga mogu izabrati nekog od tih pružalaca platnih usluga, tj. onog za kojeg ocene da će na najekonomičniji i najefikasniji način moći da im pruži platne usluge, odnosno da zadovolji njihove interese“, ukazuju u NBS.\nŠutić: U kovid odeljenjima trenutno više prijema nego otpusta


Zahtev za održavanje Glavnog odbora Demokratske stranke 7. marta, koji je iniciralo 147 članova tog tela, na osnovu statutarnih mogućnosti, neće zvanično biti podnet kako se kriza u stranci ne bi dodatno produbljivala i kako podele u njoj ne bi potpuno ugrozile opstanak najjače, najveće i najstarije opozicione organizacije, izjavila je Aleksandra Jerkov, potpredsednica DS.\nU pisanoj izjavi, Jerkov ističe da, kao odgovorni ljudi, pre svega prema građanima Srbije koji su s pravom razočarani u demokrate, članovi Glavnog odbora koji su potpisali peticiju sačekaće sednicu koju je zakazao predsednik stranke, za 14., mart, iako gotovo mesec dana nakon isteka statutarnog roka.\nDVA "NE" NA PREDSEDNIŠTVU DS Saša Paunović nije dobio saglasnost da izađe na izbore, a drugo "ne" tiče se TADIĆA I ZELENOVIĆA\n- Jasno je da polemike moramo voditi samo na stranačkim organima i tamo doneti odluke o daljem funkcionisanju stranke, odnosu prema činjenici da pojedini članovi predsedništva izlaze na izbore uprkos odluci o bojkotu i dosadašnjoj i budućoj politici stranke, upravo svesni činjenice da se sve odluke stranačkih organa moraju poštovati i odnositi na sve i da o njima, poput odluke o bojkotu izbora, ne može biti ni pregovora ni dogovora - navodi Jerkov.\nOna je pozvala sve članove DS da prekinu javne debate o "unutarstranačkim stvarima", prestanu da diskredituju svoje saborce i da ne gube fokus u borbi protiv SNS koju "samo DS može da dobije".\nSAZNAJEMO Policija će saslušati Aleksandru Jerkov po prijavi Zorana Lutovca U NAREDNA DVA DANA\nOdluka REM-a: Zabranjen predizborni spot SNS\nOdlukom REM-a na zahtev telezije N1 zabranjen je predizborni spot liste SNS - Za našu decu u kojem se pojavljuju lider naprednjaka Aleksandar Vučić i šestogodišnja devojčica, saznaje Informer.\nSitno odbrojavamo do datuma kada bi trebalo da budu predate sve izborne liste koje će na izbore. U tom odbrojavanju što potpisa, što vesti, što političara, građani kao da su se malo zabrojali, pa nije do kraja jasno niti ko sve na izbore, niti ko je od silnih političkih partija ostao na bojkotaškom frontu.\nPosle tromesečne pauze u Crnoj Gori od nedelje, 7. juna, ponovo kreću litije!\nPRVI BUNTOVNIK SPS Milutin Mrkonjić za "Blic" o dr Kisić kao ministarki zdravlja, šarmu Ivice Dačića i SPOMENIKU ZA MILOŠEVIĆA\nIdeja socijalne pravde nikada nije i neće otići sa ovih prostora. To je revoliucionarna ideja koja je bliska i mladima i zato ima najmanje 30 odsto poklonika. Na nama socijalistima, a posebno lideru Ivici Dačiću, jeste da artikulišemo te ideje i birače, pa očekujem da osvojimo barem 20 odsto glasova, kaže za "Blic" Milutin Mrkonjić.\nAmerički predsednik Donald Tramp razgovarao je danas telefonom s ruskim predsednikom Vladimirom Putinom o svojoj ideji da održi samit G7 i mogućnosti da pozove lidere Rusije, Australije, Indije i Južne Koreje da prisustvuju tom samitu, saopštio je Kremlj.\nPredsednik Srbije Aleksandar Vučić i predsednik vlade Bugarske Bojko Borisov obišli su danas u Bugarskoj radove na izgradnji gasovoda Balkanski tok.\nVUČIĆ U BUGARSKOJ: "Izgradnja balkanskog gasovoda je od suštinskog značaja za Srbiju", Borisov: "Razgovarao sam i sa Trampom, sve je transparentno"\nPredsednik Srbije Aleksandar Vučić izjavio je danas da će izgradnja Balkanskog toka značiti rast ekonomije za Srbiju i Bugarsku i da je to od suštinskog značaja za naše dve zemlje.\nGrenel najavio ponovno pokretanje dijaloga Beograda i Prištine\nSpecijalni predstavnik američkog predsednika za dijalog Beograda i Prištine Ričard Grenel najavio je danas intenzivnije obnavljanje dijaloga između Beograda i Prištine nakon što budu ukinuti taksa i reciprocitet.\n"ODLUKE SU ŠTETNE, OTEŽAVAJU NASTAVAK DIJALOGA" Dačić i Godfri razočarani merama Prištine\nMinistar spoljnih poslova Ivica Dačić i ambasador SAD Entoni Godfri izrazili su danas razočaranje odlukom Prištine vezanom za uvoz srpske robe, navodi Ministarstvo spoljnih poslova koje naglašava i očekivanje američkog ambasadora da će uskoro biti ukinute sve restirkcije, a dijalog nastavljen.


Od prvog dana firma se bavila fizickim obezbedenjem i ugradnjom bezbednosno-tehnickih uredaja, obezbedivanjem javnih politickih licnosti i skupova, poslovima vezanim za privatizaciju novokupljenih firmi, zaustavljanjem štrajkova i uvodenjem novih vlasnika u posed.\nPoštijući tačno određene kodekse rada i reda obezbeđenja PROTEKTOR SM, naši ljudi sprečili sprečili su moguće provale, krađe,požare i nasilja u objektima u kojima su angažovani. Za Vas, vršimo bezbedosne procene sa predlogom organizacije sistema fizičkog i tehničkog odezbedjenja.\nPROTEKTOR SM angažovan je i na poslovima spasilačke službe. Naši spasioci poseduju sertifikate Udruženja za bezbednost na vodi Srbije. Značajno je naglasitit da je za 5 godina kroz PROTEKTOR SM prošao veliki broj ljudi od kojih se svi i danas nalaze na istim ili sličnim zadacima. Takođe, PROTEKTOR SM d.o.o. poseduje sertifikat 9001. Isti možete pogledati ovde i ovde.


Na cedilu 92 zemlje s niskim prihodima - Društvo - Dnevni list Danas\nPočetna » Društvo » Na cedilu 92 zemlje s niskim prihodima\nSZO intenzivirala apele na proizvođače cepiva da obezbede doze Kovaks programu\n0Piše: M. K. 12. januara 2021. 22.35\nPošto Kina, SAD, Izrael i slične države dominiraju kada su u pitanju prve isporuke, SZO strahuje da bi zbog oskudnih preostalih zaliha vakcina 92 zemlje s niskim i nižim prihodima mogle da ostanu na cedilu kada je reč o vakcinaciji njihovih medicinskih radnika tokom prve runde imunizacije u okviru Kovaks programa.\n„Očekujemo i snažno verujemo da bi trebalo da budemo u mogućnosti da u ovim zemljama počnemo vakcinaciju u februaru“, rekao je u ponedeljak na konferenciji za novinare viši savetnik u SZO Brus Ajlvord.\nOn je, međutim, ukazao da to ne mogu da urade sami.\n„Zahtevamo da proizvođači vakcina sarađuju na tome da im prioritet budu isporuke Kovaksu.“\nKako se navodi, vakcinacija protiv kovida 19 je počela u više od 40 zemalja u kojima se daje sve više doza, i to cepivima Fajzera, Bionteka, Moderne i Astra Zeneke, kao i onim proizvedenim u Rusiji i Kini.\n„Sva ta dosadašnja vakcinacija ili gotovo sva je izvršena u zemljama sa visokim ili srednjim prihodima. Moramo da započnemo vakcinaciju i u zemljama sa niskim ili nižim srednjim prihodima“, ukazao je Ajlvord, preneo je Rojters.\nPrema podacima agencije, Kina je do sada dala najveći broj injekcija, oko devet miliona, a nakon nje slede SAD sa 6,7 miliona i Izrael sa 1,8 miliona.\nAjlvord je izrazio optimizam da bi ograničena vakcinacija preko Kovaksa u siromašnim zemljama mogla da počne čak ovog meseca.\n„Ali ponovo, to zahteva saradnju velikog broja drugih aktera. Trenutno imamo situaciju u kojoj preovladava neravnopravnost“, poručio je viši savetnik SZO.\nGlavna naučnica u SZO dr Sumja Svaminatan je upozorila da je izuzetno mala verovatnoća da se ove godine uspostavi „imunitet krda“ iako brojne zemlje počinju programe vakcinacije protiv virusa korona.\nOna je dodala da je od suštinskog značaja da zemlje i njihovi stanovnici u bližoj budućnosti poštuju meru fizičke distance i druge mere za sprečavanje širenja kovida 19.\nU poslednjih nekoliko nedelja Britanija, SAD, Francuska, Kanada, Nemačka, Izrael, Holandija i druge zemlje su započele vakcinaciju više miliona svojih građana protiv kovida 19.\n„Iako vakcine počinju da štite najugroženije, nećemo postići nikakav nivo imuniteta stanovništva ili ‘imunitet krda’ u 2021. godini. Čak i ako se to desi na nekolicini područja, u nekoliko zemalja, to neće zaštiti ljude širom sveta“, rekla je Svaminatan, preneo je AP.\nNaučnici pretežno procenjuju da je za „imunitet krda“, odnosno za zaštitu celokupnog stanovništva, potrebna stopa vakcinacije od 70 odsto.\nMeđutim, pojedini strahuju da bi ta stopa možda morala da bude i znatno veća budući da se radi o izuzetno zaraznom virusu.\nDruženje „opasnije“ od novog soja\nSZO je takođe ukazala da je u većini slučajeva skok broja zaraženih više posledica „intenzivnijeg druženja ljudi“ nego pojave novih sojeva virusa. Tehnička direktorka SZO Maria van Kerhove je rekla da je skok novoinficiranih u velikom broju zemalja registrovan pre nego što su identifikovani novi sojevi virusa. Ona je ukazala da je tokom letnjih meseci u većini evropskih zemalja broj zaraženih bio jednocifren.\nGodinu dana od prvog preminulog\nŠef SZO Tedros Gebrejesus je apelovao na kolektivnu posvećenost tako da u narednih sto dana u svim zemljama može da počne vakcinacija zdravstvenih radnika i najugroženijih. On je na dvonedeljnom vebinaru za medije podsetio da je prošlo godinu dana od prvog registrovanog smrtnog slučaja od kovida 19.\nTelo koje se bavi globalnim pitanjima zdravlja daje tehničke smernice o pitanjima kao što su nadzor, laboratorijsko testiranje, prevencija i kontrola infekcije, rizična komunikacija i angažman zajednice. „Nakon godinu dana ima gotovo dva miliona umrlih od kovida 19 i iako se nadamo bezbednim i efikasnim vakcinama koje se distribuiraju, želimo da se to ubrza i da se vakcine raspoređuju ravnopravno tokom predstojećih nedelja. Apelujem na kolektivnu posvećenost tako da u narednih sto dana bude u toku vakcinacija zdravstvenih radnika i rizičnih grupa u svim zemljama“, rekao je Gebrejesus, prenele su agencije.\nOn je dodao da vlade, proizvođači, civilna društva i verski lideri i lideri zajednica moraju da se ujedine da bi uspostavili „najveću masovnu mobilizaciju u istoriji zarad ravnopravne vakcinacije“.\nKorona virus, Siromašne zemlje, Svetska zdravstvena organizacija, SZO, vakcina, vakcinacijaŽeneva\nVesić: Broj vakcinisanih danas će u Beogradu preći 300.000\nTužilaštvo zatražilo zatvorske kazne za organizatore žurke na Tašmajdanu\nOksford AstraZeneka vakcina „pod lupom“